Svet stupa u vek dezinformacija - Sputnjik Srbija\n13:33 24 Novembar 2020\nUživo: Vesti: Koju vakcinu kupiti - kako odlučuju države /video/\nSvet stupa u vek dezinformacija\n22:47 12.12.2016 (osveženo 08:45 13.12.2016) Preuzmite kraći link\nZemlje Zapada vode stalnu stratešku borbu protiv ruskih medija, stvarajući institucije koje će se njima suprotstaviti. Informacioni rat i antiruska propaganda, koja je često pomešana sa rusofobijom, gotovo da su se pretvorili u faktor globalne politike. Situacija je toliko daleko otišla da se na nju mora reagovati, upozoravaju ruski stručnjaci.\n„Faktički svakog meseca u raznim zemljama sveta stvaraju se institucije koje se suprotstavljaju ruskim medijima. Njihov zadatak je da naruše ugled ruskih medija, pomoću dezinformacija i drugih metoda političke i strateške borbe“, rekao je Igor Nikolajčuk, načelnik sektora za probleme regionalne bezbednosti Centra evroatlantskih i bezbednosnih studija RISI, govoreći na okruglom stolu na temu „Rusofobija kao faktor globalne politike“.\nAntiruska propaganda zašla u ćorsokak\nPrema mišljenju eksperta, u ovom trenutku smo svedoci snažne borbe protiv tzv. „ruske propagande“, a ruski mediji su postali faktor protiv kojeg je sve ovo upereno.\n„Situacija je otišla toliko daleko da je nemoguće na to ne reagovati i da je nemoguće ne uzimati u obzir politiku“, istakao je Nikolajčuk.\nZapadne diplomate i političari su, dodao je ekspert, počeli da „koriste svoje medije i medijski faktor kao oružje, kao element operacije protiv Rusije“.\n„Svet stupa u vek dezinformacija, kada propaganda postaje ozbiljno strateško oružje“, naveo je Grigorij Tišenko, zamenik direktora Centra evroatlantskih i bezbednosnih studija RISI.\nPrema njegovim rečima, o tome svedoči i činjenica da su u baltičkim zemljama stvoreni centri za sajber-rat protiv Rusije. U Češkoj će, recimo, od januara iduće godine početi da radi specijalna jedinica „za borbu protiv dezinformacija ruskih medija“. Nemački mediji su, ističu eksperti, lideri po rusofobiji — oni su 2014. godine objavili pet puta više negativnih tekstova o Rusiji nego američki.\nJa. Ruski propagandista. Sudite mi.\nBerlin, prema mišljenju stručnjaka, sprovodi stratešku operaciju „prestrojavanja“ rusko-nemačkih odnosa „sa formata modernizacionog partnerstva na format nagle konfrontacije“.\nRuski stručnjaci su tokom održavanja okruglog stola u MIA „Rusija sevodnja“ u Moskvi predstavili i knjigu „Metamorfoza sveta. Nova geopolitička uloga Rusije“, koja upravo govori o antiruskoj kampanji u stranim medijima.\nPogrešno je misliti, istakli su stručnjaci, da je glavni zadatak tih kampanja usmeren protiv građana Rusije. Pravi cilj je stvaranje odgovarajućeg javnog mnjenja u sopstvenim zemljama, što je potrebno kako bi se opravdala neprijateljska dejstva protiv Rusije, a što odgovara unutarpolitičkim interesima.\nPrema Tišenkovim rečima, u toj knjizi se prvi put analiziraju informaciono-psihološke operacije, koje su pre svega uperene protiv ruskog rukovodstva i predsednika Vladimira Putina.\n„Mislim da će intenzitet ovih operacija drastično porasti, posebno uoči predsedničkih izbora u Rusiji, zakazanih za 2018. i Svetskog prvenstva u fudbalu, iste godine“, dodao je Tišenko.\nS druge strane, aktivna informaciona politika Rusije postala je interesantna zemljama Zapada i postala je objekat njihove pažnje, smatra naučni saradnik Centra evroatlantskih i bezbednosnih studija RISI Ana Vilovatih.\n„Ruska propaganda“ nije pristrasnija od propagande Bi-Bi-Sija\n„Zapravo, možemo govoriti o novoj geopolitičkoj ulozi Rusije u svetlu intenziviranja njene spoljne politike“, naglasila je.\nPrema njenom mišljenju, u Evropi odnos prema Rusiji nije tako negativan kao što to predstavljaju zapadni mediji. Potvrda ove činjenice je trend koji je u poslednje vreme zabeležen na izborima u Istočnoj Evropi. Osim toga, u grupu zemalja koje pozitivno vide Rusiju i njenu politiku takođe ulaze Grčka, Moldavija, Austrija i Francuska.\n„Anglosaksonci, kao pioniri vođenja informacionih ratova, u poslednje vreme su veoma aktivni u borbi protiv Rusije, ali i njihovi građani se ne slažu uvek sa takvom politikom vlasti“, istakla je Ana Vilovatih.\nInformaciona politika, koju vode zapadni mediji protiv Rusije, naravno, utiče na tamošnje javno mnjenje, ali istovremeno se beleži „efekat bumeranga“, kada se ta politika koju sprovode zapadni mediji okreće protiv njih samih, zaključuju stručnjaci.\nRuski eksperti su uvereni da će se slična antiruska informaciona politika na Zapadu i dalje voditi, a da bi Rusija zauzvrat trebalo da se odlučno suprotstavi širenju dezinformacija i propagandi Zapada.\nokrugli sto, propaganda\n13:30 Pomračenje vodećih svetskih medija: Rat protiv ruske vakcine usred bitke za spas čovečanstva\n13:30 Vesti: Koju vakcinu kupiti - kako odlučuju države /video/\n13:21 Putin: Rusija ulaže ogromne napore za normalizaciju u Karabahu\n13:13 Herojima s Dorćola uručene medalje za hrabrost\n13:12 Obrt u slučaju Georgijev: Zabrana nije na 10 godina


Iako se u svetu stopira razvoj te tehnologije, Beograd postavlja 1.000 kamera za prepoznavanje lica - Biznis i Finansije\nHome\tVestiIT i nauka\tIako se u svetu stopira razvoj te tehnologije, Beograd postavlja 1.000 kamera za prepoznavanje lica\nDok svetski poznate kompanije odustaju od rada na pametnim sistemima video nadzora, Beograd dobija 1.000 kamera koje se postavljaju na 800 lokacija širom grada.\nPostavljanje kamera opremljenih tehnologijom za prepoznavanje lica i nadzor stanovništva su u zapadnim demokratijama poprište velikih debata, posebno ako se ima u vidu Kina i njen sistem stvaranja skladnijeg društva uz pomoć društvenog bodovanja. Pitanje nadzora je aktuelno i u Beogradu, od kada su najviši državni organi najavili kupovinu kamera od kineske kompanije Huawei, pa sve do trenutka njihovog postavljanja u srpskoj prestonici. Ovo pitanje je sporno samo po sebi, ali je daleko ozbiljnije kada nema konkretnih informacija i objašnjenja o postupcima vlasti: nisu poznati detalji o lokacijama kamera, prikupljanju i čuvanju podataka građana. Na globalnoj tehnološkoj sceni sa više strana se čuju apeli o mogućim zloupotrebama sistema nadzora. Na to pitanje pokušavaju da skrenu pažnju Amazon i IBM, koji svojim primerom pozivaju ostale da razmisle o tome šta rade.\nIBM i Amazon odustali od tehnologije za prepoznanje lica\nKako prenosi The Verge, kompanija IBM je ove nedelje zvanično prestala da razvija, nudi i istražuje tehnologiju prepoznavanja lica. Iz kompanije navode da bi svojim doprinosom masovnom nadzoru, rasnom profilisanju i kršenju drugih ljudskih prava i sloboda prekršili svoje Principe poverenja i transparentnosti. U istom obraćanju prepoznaju sadašnji trenutak kao najpogodniji da se otvori dijalog i raspravi na koji način ova vrsta tehnologije treba da se koristi.\nDva dana nakon što se IBM oglasio kompanija Amazon postavila je saopštenje da obavesti da će zaustaviti upotrebu Rekognition-a, softvera za prepoznavanje lica koji je često bio kontroverzna tema kada su u pitanju algoritmi koje koristi. Amazon će stopirati upotrebu na godinu dana kako bi nadležni organi imali dovoljno vremena da uvedu veće regulativne mere, a do tada će softver biti na raspolaganju organizacijama koje su fokusirane na probleme pronalaska nestale dece i trgovine ljudima.\nKada je reč o samom softveru, prema saznanju The Verge-a, istraživanje iz 2019. godine došlo je do rezultata da Rekognition pravi znatno više grešaka kada treba da identifikuje pol osoba tamnije kože. Isti proces pravi minimum grešaka kada mu je zadatak da identifikuje ljude svetlije kože. Nakon objavljenih rezultata grupa istraživača upitala je otvoreno pismo Amazonu sa zahtevom da prestanu da prodaju softver nadležnim organima.\nBeograd pod budnim okom kamera\nNaša prestonica je trenutno u nezavidnoj situaciji kada se govorimo o video nadzoru. Reč je o 1.000 kamera koje se postavljaju na 800 lokacija širom grada. Početkom 2019. godine, direktor policije Vladimir Rebić objasnio je da privatnost građana neće biti ugrožena i da je cilj lakši rad policije na suzbijanju kriminaliteta. Javnosti je tada bilo saopšteno i da će kamere imati mogućnost korišćenja softvera za prepoznavanje lica i registarskih tablica vozila.\nAdvokat i nekadašnji Poverenik za informacije od javnog značaja Rodoljub Šabić je objasnio da je zakonska obaveza Ministarstva unutrašnjih poslova da zatraži mišljenje Poverenika kada se pristupa primeni nove tehnologije, i da u ovom slučaju do tog koraka nije došlo. Šabić je naglasio da je potrebno da se uradi ozbiljna studija i da se o njoj otvori širi društveni dijalog.\nU istom periodu civilni sektor je uspeo putem Poverenika da dobije i napravi analizu Procene uticaja novog sistema za nadzor na prava građana. Zajednički zaključak je da Procena ne ispunjava ni formalne ni materijalne uslove propisane zakonom.\nSporan je pravni osnov za masovno korišćenje sistema pametnog video nadzora, dok su pozitivni efekti na smanjenje kriminaliteta izneti u Proceni uticaja precenjeni usled činjenice da su relevantna istraživanja i uporedna praksa korišćeni selektivno. Takođe, Procenom uticaja nije utvrđeno da je upotreba pametnog video nadzora neophodna zarad javne bezbednosti, niti da je upotreba ovako invazivne tehnologije proporcionalna, imajući u vidu rizike po prava i slobode građana.”\nNadzor koji se uvodi zbog pandemije preživeće pandemiju\nEdvard Snouden upozorio je u prethodnim mesecima da će se mere koje se uvode tokom pandemije zadržati i zloupotrebiti kada se stanje stabilizuje. Ipak, izgleda da kod nas ta krilatica ni nema nekog većeg značaja, jer kamere, iako se postavljaju tokom pandemije, nemaju funkciju da se bore protiv virusa. Prema saznanju Nove ekonomije, ne postoje zvanične informacije koje potvrđuju da se tehnologija za masovni nadzor koristi za njegovo suzbijanje.\nU osvrt na izjave nadležnih lica da će kamere pomoći policiji u suzbijanju kriminala, istraživač Beogradskog centra za bezbedonosnu politiku Saša Đorđević objasnio je da video nadzor nema velikog efekta u borbi protiv organizovanog kriminala, narko-dilera i terorizma, osim u slučaju sklanjanja dilera sa ulice.\n„Istraživanja ukazuju da je video-nadzor najviše uticao na povećanje bezbednosti u saobraćaju i smanjenje imovinskog kriminala, dok nasilni zločini nisu značajno smanjeni”, ocenio je u razgovoru sa Novom ekonomijom.\nPovodom svih ovih dešanja, nedavno je lansirana inicijativa Hiljade kamera, koja poziva građane da mapiraju sve lokacije na kojima prepoznaju kamere, ali i da pruže detaljan uvid u informacije o dosadašnjim netransparentnim procedurama i mogućim načinima zloupotrebe sistema za nadzor. Iz inicijative je najavljeno da se radi na razvoju aplikacije koja će pomoći sugrađanima da lakše lociraju i obaveste javnost kad primete ove kamere.\nUporedo sa navedenim rizicima iz inicijative Hiljade kamera podsećaju na još jednu važnu stvar, ono na šta su već ukazali i Poverenik i Zaštitnik građana ‒ da policija i službe bezbednosti tokom godine stotinama hiljada puta direktno pristupaju metapodacima o digitalnim komunikacijama građana.\nIz umetničkog ugla: video nadzor je nova religija\nOd ranije poznat po umetničkim intervencijama u javnom prostoru, Andrej Josifovski Pijanista, prošlog meseca je postavio u Bloku 45 kartonsku figuru „pozlaćenog” Isusa i to na banderu na kojoj su postavljene kamera za video nadzor. Prema njegovim rečima, rad „Nova vera” simbolizuje „razapetost” srpskog društva, ali upućuje i na opasnosti koje nam donosi video nadzor opremljen pametnom tehnologijom za prepoznavanje lica.


VESIĆ: Sve službe rade danonoćno, saobraćaj normalno funkcioniše - Informer\nTanjug | 11. 01. 2019.\nZamenik gradonačelnika Goran Vesić izjavio je u četvrtak uveče da sve gradske službe rade danonoćno, da javni prevoz u Beogradu normalno funkcioniše, a da se, ako se i pojavi neki problem, on rešava u hodu\nVesić je to rekao "Tanjugu" prilikom obilaska saobraćajnica u Beogradu i dodao da su takve stvari uobičajene kada pada sneg.\nOn je dodao i da "Beogradske elektrane" isporučuju grejanje 24 sata dnevno i da nema većih problema kada su i grejanje i rad vodovoda u pitanju.\n- Ekipe Elektrodistribucije su takođe na terenu, nema većih problema ni kada je u pitanju snabdevanje električnom energijom. Grad u ovakvim uslovima funkcioniše onako kako je moguće i građani od svih komunalnih usluga mogu da dobiju ono što im je potrebno - rekao je Vesić.\nOn je podsetio da sneg neprekidno pada u Beogradu od srede uveče i da je za prvih 24 sata napadalo 19 centimetara snega, a da će do jutra, kada se očekuje i prestanak padavina, napadati bar još sedam, što je velika količina padavina za Beograd.\n- Naša zimska služba se nalazi u četvrtom stepenu angažovanja, što znači da na ulicama imamo 145 vozila i 90 velikih kamiona. Mi čistimo 1.767 kilometara ulica prvog prioriteta kojima saobraća javni prevoz. Ostaćemo u četvrtom stepenu sve do prestanka padavina, a onda počinjemo da radimo i drugi prioritet, odnosno 491 kilometar ulica drugog prioriteta. Znači, mi u prvom i drugom prioritetu održavamo 2.258 kilometara ulica na teritoriji Beograda - rekao je Vesić.\nPrema njegovim rečima, vozači preduzeća "Beograd put" nalaze se već skoro sedam dana u četvrtom stepenu angažovanja, što znači da rade i po 12 sati.\n- To su zaista heroji i zahvalni smo im na tome što rade kako bi naš grad mogao da funkcionie normalno u uslovima zimskih padavina - rekao je zamenik gradonačelnika.\nVesić je dodao i da se prestanak padavina očekuje u petak ujutro, ali da će zbog ledenih dana koji slede sve službe ostati u četvrtom stepenu pripravnosti kako bi saobraćajnice bile bezbedne i kako bi bilo što manje saobraćajnih nesreća.\ngoran vesi' sneg saobraćaj ulice\n20:20 Društvo 0\n(FOTO) GRMLJAVINA SA POLIGONA NIKINCI: Vojska Srbije pokazala moć "Nore" i snagu "Lazara" i "Miloša"!\n07:45 Srbija 0\nBOLJE NA PALITE KOLA! Zbog loših vremenskih uslova SAOBRAĆAJ I DALJE OTEŽAN!\n20:47 Srbija 0\nAMSS UPOZORAVA: Niske temperature velika opasnost za vozače\n09:37 Beograd 1


23/05/2019 | 14:18 ⇒ 16:33 | Izvor: SRNA\nPredsjednik Visokog sudskog i tužilačkog savjeta BiH Milan Tegeltija izjavio je da "postoje političko-paraobavještajne strukture, koje su određeni centri moći i pokušavaju da uspostave punu kontrolu nad pravosuđem kako bi ishodili obračun sa političkim neistomišljenicima".\nTegeltija je naveo da su njihov cilj "eventualne intervencije u političkom sistemu na način kako to njima odgovara" i da je ovu informaciju saznao tokom svojih redovnih aktivnosti i kontakata sa različitim ljudima.\n- Nisam detaljno upoznat kuda sve idu grane iz tih centara moći i ko sve na njih ima uticaja, ali, definitivno, oni su u BiH potpomognuti nekim centrima sa strane. Očito je da je riječ o kampanji koja se sprovodi protiv pravosuđa sa ovim ciljem - dodao je Tegeltija.\nNakon vanredne sjednice VSTS-a održane povodom navoda magazina Žurnal da je Tegeltija trgovao krivičnim istragama, predsjednik Savjeta je rekao novinarima da je dobio podršku svih prisutnih članova, koji su iskazali puno povjerenje u njegov rad.\nOn je naglasio da podržava sve opravdane kritike koje su usmjerene ka unapređenju pravosuđa, te da s tim nema nikakvih problema.\nTegeltija je rekao da je svjestan da u pravosuđu nije sve idealno i dodao da postoji puno prostora za njegovo unapređenje.\n- Ljudi koji pokušavaju da stave pravosuđe pod svoju kontrolu, sasvim sigurno i unutar pravosudne zajednice imaju ljude sa kojima sarađuju, a koje mogu da koriste za različite svrhe, ili mogu da zloupotrebljavaju njihove dobronamjerne kritike u svoje zle namjere - rekao je Tegeltija.\nOn je izrazio uvjerenje da će VSTS izdržati sve napade i zadržati nezavisnost pravosudnog sistema.\n- Nastavićemo da radimo na reformi pravosuđa u skladu sa preporukama Evropske komisije koje se odnose na unapređenje rada pravosuđa u svim segmentima, posebno u oblasti borbe protiv korupcije i organizovanog kriminala - istakao je Tegeltija.\nTegeltija je naveo da mu je na završetku sjednice šef kabineta donio kovertu u kojoj jedan advokat iz Trebinja dostavio dopis VSTS-u i 200 KM, te da je cijeli slučaj upućen na postpupanje nadležnom tužilaštvu.\nOn je rekao da mimo funkcije koju obavlja vodi normalan život i da mu se dešava da ljudi koje sreće na raznim mjestima od njega traže neku vrstu pomoći.\n- Kada se u mom normalnom životu desi situacija da mi ljudi traže pomoć, upućujem ih na VSTS. Ukoliko mi se neko obrati s problemom u radu pravosudnih institucija, upućujem ih da mi se obrate kao predsjedniku - rekao je Tegeltija.


Funkcionisanje Bloggers Network - Bloggers Network\nPočetna Funkcionisanje Bloggers Network\nAngažman blogera od strane organizacije kod društveno odgovorne akcije „Bloggers Network“ funkcioniše po sledećem principu:\nOrganizacija (profitna, neprofitna, vladina, nevladina) samostalno odabira određeni broj blogova prema svojim potrebama i ciljnim grupama koje će sponzorisati u periodu od godinu dana. Način odabira blogera je transparentan i dostupan je na uvid javnosti prilikom objavljivanja podataka o pokretanju konkretne društveno odgovorne akcije (objavljuju se podaci o korišćenim online servisima i listama koji su pomogli pri odabiru blogera).\nBloger za ovaj tip aranžmana dobija mesečno fiksni neto iznos koji je određen u zavisnosti od prosečne plate u državi regiona. Ceo ovaj projekat ima za cilj da sa 2-3 ovakva aranžmana na mesečnom nivou bloger može da ima primanja koja su iznad proseka plata u datoj državi, pa da se ozbiljno razmisli da li postoji mogućnost profesionalizacije blog delatnosti. To je u osnovi dizanje kapaciteta finasijske sposobnosti blogera u regionu, što predstavlja i cilj ove akcije.


Žestok spor zbog spektakla: Haris Džinović na trgu u Prokuplju\nNezvanično, Džinoviću je plaćeno oko 15.000 evra, a opštini je pomoglo desetak privrednih preduzeća iz cele Srbije.\nNajglasniji kritičari su predstavnici opozicione Srpske napredne stranke, koji flajerima „obaveštavaju građane o rasipničkom ponašanju lokalne vlasti“. Predsednik odbora te stranke Darko Laketić kaže da je u trenutku „kada veliki broj Prokupčana gladuje, priređen jedan od najskupljih novogodišnjih dočeka u Srbiji“.\nOn dodaje da SNS nije protiv organizacije dočeka Srpske nove godine, ali da je na prokupačkom gradskom trgu napravljen spektakl neprimeren aktuelnom trenutku.\n- Ako su već hteli jednog od najpopularnijeg pevača u Srbiji, trebalo je da izdvoje novac iz svog džepa - ocenjuje Laketić.\nZa razliku od opozicije, predstavnici koalicije na vlasti ocenjuju da je dovođenje Harisa Džinovića u Prokuplje pravi potez i da se na gradskom trgu okupilo više hiljada posetilaca iz Topličkog okruga i susednih opština.\n- Iako su vremena teška, veliki broj građana potvrđuje da smo doneli dobru odluku. Opozicija zarad jeftinih političkih poena obmanjuju građane, iako i sami znaju da su doček većim delom finansirali prijatelji grada i firme iz Prokuplja, Beograda, Niša, Bora i drugih gradova - tvrdi predsednik prokupačke opštine Milan Arsović i naglašava da to što smo siromašni ne znači da treba da živimo u kulturnom mraku.\n- Građani dobro znaju ko im umesto kulture, sporta i drugih manifestacija nudi veknu hleba i narodne kuhinje - kaže Arsović.\nI sami građani različito gledaju na organizaciju Nove godine. Milena Zdravković, kozmetičarka iz Prokuplja, naglašava da je Džinović odličan pevač i zabavljač, ali da je ipak mnogo novca utrošeno za organizaciju.\n- Bolje je pomoći ugroženim porodicama i novac usmeriti na socijalu. Ipak, i u teškim uslovima života narod mora da da sebi oduška i da se zabavi - kaže Milena.\nMilan Arsenijević ne odobrava organizaciju i tvrdi da je to slika palanačke malograđanštine i lokalne vlasti.\n- Oni koji ne razlikuju kulturu od estrade ne zaslužuju da vode ovaj grad - kratko je rekao Arsenijević.\nI Ljubiša Mihajlović pozdravlja proslavu, ali ne podržava glamur.


16. maja u Bileći sa radom kreće JP "Nikola Tesla" | Trebinje Live\n16. maja u Bileći sa radom kreće JP "Nikola Tesla"\nJavno preduzeće "Nikola Tesla", Banjaluka, koje implementira strategijski program razvoja tekstilne industrije u Republici Srpskoj, saopštilo je danas da će prvi proizvodni pogon biti otvoren u Bileći 16. maja kada će radne knjižice dobiti 200 radnika prve smjene.\n"Na dan otvaranja radne knjižice dobiće 200 radnika prve smjene koji su uspješno prošli obuku. Poslije toga će u veoma kratkom roku slijediti zapošljavanje i druge smjene sa dodatnih 200 radnika", navodi se u saopštenju.\nU saopštenju se dodaje da je otvaranje planirano 16. maja u 14.00 časova.\nIz preduzeća "Nikola Tesla", čiji je osnivač Vlada Republike Srpske, napominju da je u toku operativna realizacija projekata u Trebinju, LJubinju, Nevesinju, Berkovićima i Doboju gdje će biti zaposleno više od 2.000 radnika.\nAleksić: Uradio sam to da pomognem radnicima Bilećanke i neka sav grijeh ide na moju dušu\nU toku prijave za bilećku somovijadu\nU Bileći otkrivene biste četničkim vojvodama\nImam i jerej okupili mlade iz Bileće i očistili dvorište džamije, planiraju i sređivanje crkve\nMotociklista iz Bileće smješten na intenzivnu njegu nakon saobraćajke u Bijeloj Rudini


27. jul 2021. Predsednik Odbora za ljudska i manjinska prava i ravnopravnost polova dr Muamer Bačevac i članica Odbora Andrijana Avramov na konferenciji\nNa konferenciji su održani paneli na temu odgovora parlamenata na pandemiju COVID - 19 virusa u regionu Zapadnog Balkana, jačanja saradnje između parlamenata i ombudsmana kao i panel posvećen značaju uvođenja rodnih perspektiva u zakonodavni proces. Takođe, u okviru konferencije, održan je trening kurs o postzakonodavnom nadzoru.\nPredsednik Odbora dr Muamer Bačevac obratio se prisutnima u uvodnom delu i naglasio da su razmene mišljenja, iskustava i prakse parlamenata u regionu veoma važne. Naveo je da svaka kriza ima uticaj na produbljivanje nejednakosti u društvu pa i aktuelna pandemija, koja je ostavila trag na zdravstvo, ekonomiju, obrazovanje, socijalnu zaštitu i istakao da je zadatak parlamenata i vlada da preduzmu blagovremene mere kako bi se nejednakosti ublažile. Naveo je da jačanje nadzorne funkcije parlamenta i saradnja sa ombudsmanom mora biti usmerena ka preventivnom delovanju i sprečavanju da do ugrožavanja ljudskih prava uopšte dođe.\nČlanica Odbora Andrijana Avramov je istakla značaj uloge ombudsmana kao nezavisne institucije i napomenula da se saradnja parlamenta i ombudsmana mora konstantno unapređivati u cilju jačanja ljudskih prava. Takođe je, u okviru panela o rodnim perspektivama, posebno naglasila značaj novih zakonskih rešenja predviđenih Zakonom o rodnoj ravnopravnosti u obezbeđivanju ravnomerne zastupljenosti polova pre svega u oblasti javnog ali i privatnog sektora.\nMreža odbora za ljudska prava i ravnopravnost polova na Zapadnom Balkanu (HUGEN) osnovana je kao neformalna parlamentarna mreža, na dobrovoljnim osnovama i principima, u oktobru 2019. godine, u okviru programa koji sprovodi Vestminsterska fondacija za demokratiju. HUGEN je osnovan sa ciljem da unapredi postojeće i razvije nove mehanizme za regionalnu parlamentarnu saradnju u oblasti ljudskih prava i rodnih pitanja u regionu Zapadnog Balkana, kao i da pomogne u razvijanju snažnijeg parlamentarnog nadzora nad ljudskim pravima i rodnim zakonima i politikama.


RTCG - Radio Televizija Crne Gore - Nacionalni javni servis :: Politika :: Tehnička vlada bila bi udarac za demokratiju\nSEKULOVIĆ 14. 09. 2019. 08:21 >> 08:47 19\nTehnička vlada bila bi udarac za demokratiju\nUspostavljanje tehničke vlade bilo bi priznanje da su do sada sve političke odluke građana Crne Gore i njihovih predstavnika sporne, a takav stav nema uporište u crnogorskom biračkom tijelu, kaže u intervjuu Vikend novinama beogradski analitičar i kolumnista, nekadašnji šef delegacije Srbije u pregovorima o primjeni CEFTA Vlatko Sekulović.\n“Prihvatanje formiranja vlade, tehničke ili prelazne, mimo izborne volje građanki i građana Crne Gore bio bi udarac po demokratiju, jer uz sve manjkavosti izbornog procesa, ne stoji ocjena da se dosadašnje izjašnjavanje birača dešavalo u neregularnim uslovima”, kaže Sekulović.\nAko bi se prihvatila takva ocjena, kako dodaje Sekulović, onda se ne osporavaju samo rezultati izbora u prethodnom periodu, već i rezultat referenduma iz 2006. godine.\nSagovornik VN naglašava da Demokratski front, insistiranjem na tehničkoj vladi, pokušava da izvuče promjenu koju nije uspio da ostvari vaninstitucionalnom političkom borbom.\nSekulović takođe upozorava da ne treba upasti u zamku da se zarad odustajanja od tehničke vlade, stvore takvi izborni uslovi koji će garantovati opozicionim partijama da neće izgubiti na izborima, jer bi to bila deformacija demokratije.\n“Utisak je da opozicione partije lutaju između nekog “revolucionarnog”, “prevratničkog” pristupa promjene vlasti, i nekog “evolutivnog” procesa. Izgleda da su u opozicionim partijama svjesni da ne postoji dovoljna podrška među građankama i građanima Crne Gore za prvu opciju, pa su se sad prebacili na drugi pristup, za koji nije neophodna masovna podrška i mobilizacija njihovog članstva”, zaključio je Sekulović.\nDF i SPC odrediće karakter protesta\n01. 04. 2019. 41\nNeki bi od CG napravili srpsku guberniju\n23. 02. 2019. 113


Centralne teme razgovora odnosile su se na saradnju Tužilaštva BiH i institucija Republike Francuske u procesu jačanja vladavine prava.\nGlavna tužiteljica Tužilaštva Bosne i Hercegovine, Gordana Tadić, sastala se sa policijskim atašeom pri Ambasadi Republike Francuske u Bosni i Hercegovini, potpukovnikom Philippeom Gangloffom i sudskim oficirom za vezu gđom Emmanuelle Legrand.\nNa sastanku je razgovarano o saradnji partnerskih tužilačkih i policijskih institucija Bosne i Hercegovine i Republike Francuske, naročito u segmentu operativne saradnje između institucija u procesu jačanja vladavine prava.\nJedna od tema sastanka odnosila se na saradnju i razmjenu iskustava i dobrih praksi Francuske i BiH u borbi protiv terorizma, aktivnostima u procesu deradikalizacije, borbi protiv trgovine ljudima i krijumčarenja osoba, s obzirom da institucije dviju država imaju iskustva u ovoj oblasti.\nSudionici sastanka razgovarali su i o potrebi nastavka aktivnosti projekta EU4JUSTICE, uz podršku Evropske unije i GIP-Justice Coopération Internationale (JCI), a koji se odnosi na borbu protiv organizovanog kriminala i korupcije u Bosni i Hercegovini, kao i jačanju saradnje između zemalja regiona.\nGlavna tužiteljica Tadić istakla je da Tužilaštvo BiH ima dobru i otvorenu saradnju sa partnerskim institucijama Francuske, te da je u prošlosti realizovano više oblika saradnje kako u konkretnim predmetima, tako i uopšteno u oblasti jačanja vladavine prava i sigurnosti, te istakla da je Tužilaštvo BiH otvoreno za saradnju u budućnosti.


Ekonomsko osnaživanje žena smanjuje diskriminaciju • Poverenik za zaštitu ravnopravnosti\nEkonomsko osnaživanje žena smanjuje diskriminaciju\nO nama Vesti Ekonomsko osnaživanje žena smanjuje diskriminaciju\nPoverenica za zaštitu ravnopravnosti Brankica Janković govorila je na otvaranju konferencije „Obučena za uspeh“ u organizaciji Dress for Success, Beograd i opštine Savski venac. Poverenica je podržala rad organizacije čiji je cilј osnaživanje žena kako bi se postigla ekonomska nezavisnost kroz pružanje mreže podrške, od edukacije do drugih razvojnih alata za napredovanje u poslu i životu.\nSvakodnevno se suočavamo sa rodnim stereotipima, jer se žene najčešće posmatraju kroz zadate obrazce i patrijarhalne uloge, što dovodi do ograničavanja poslovnih mogućnosti koje žene moraju da imaju, rekla je poverenica, ističući da je samo ekonomski nezavisna žena zaista i slobodna.\nŽene često nisu u stanju same da izađu iz začaranog kruga, neophodna im je podrška i pomoć u sagledavanju sosptvenih mogućnosti i potencijala, naglasila je Janković i dodala da žene u Srbiji teže dolaze do zaposlenja, često imaju niže zarade od muškaraca za obavlјanje istog posla, kao i da su više izložene diskriminaciji i otpuštanjima. Zato je neophodno je da se u podršku uklјuči što veći broj organizacija, kompanija i pojedinaca koji svojim delovanjem svesno doprinose postizanju istinske namere u ostavrivanju ekonomske nezavisnosti žena, zaklјučila je poverenica.\nNa konferenciji su govorili i Nemanja Berić, predsednik Skupštine opštine Savski venac i Sandra Abramović, izvršna direktorka Dress for Success.


Odlučujući meč za plasman na EP – rukometašice Srbije protiv Islanda (18.00, RTS1) – Sport\nŽenska rukometna reprezentacija Srbije igra protiv Islanda odlučujuću utakmicu za plasman na Evropsko prvenstvo u Sloveniji, Severnoj Makedoniji i Crnoj Gori. Duel Srbije i Islanda počinje od 18 časova, direktan prenos je Prvom programu RTS-a, strim je na RTS Planeti (samo za korisnike iz Srbije).\nIzabranice selektora Uroša Bregara imaju šansu da se plasiraju na kontinentalno takmičenje i za to im je neophodno da u „Kristalnoj dvorani“ u Zrenjaninu ne izgube od Islanda.\nSrpkinje spremne za odlučujući duel sa Islandom\nSrbija se trenutno nalazi na drugoj poziciji sa šest bodova iz pet utakmica, dva više od današnjih protivnica, koje su trijumfovale u prvom susretu.\nIslanđanke su tada bile bolje rezultatom 23:21 i naše devojke moraju da budu veoma oprezne, iako važe za favoritkinje u ovom okršaju.\n„Igraju dobar i brz rukomet, od najveće važnosti biće da zaustavimo njihovu najbolju igračicu, desni bek Rut Jonsdotir. Ekipa je brza i dosta trči. Tako da je trčanje nazad, agresivna i dobra odbrana na bekovsku liniju i naš dobar napad recept za pobedu. Bitan je kolektivni duh i način igre u odbrani. Island je u prvoj utakmici dao mali broj golova, ali smo ipak primili neke golove koje ne bismo smeli“, istakao je Bregar.\nNaša reprezentacija biće oslabljena neigranjem Kristine Lišćević i Jelene Lavko, dok je pod znakom pitanja i nastup Jovane Kovačević koja se povredila protiv Turske.\nIz grupe 6 plasman je već obezbedila Švedska, koja zauzima prvu poziciju sa osam bodova.


Agenciji za vodno područje rijeke Save 700.000 KM za čišćenje riječnih korita - Klix.ba\nAgenciji za vodno područje rijeke Save 700.000 KM za čišćenje riječnih korita\n23.9.2014. u 17:39\nOva sredstva odobrena su Agenciji iz revolving sredstava Kreditanstalt fur Wiederaufbau, Frankfurt na Majni (KfW), prikupljenih u okviru transakcijskog računa otvorenog kod Centralne banke BiH - Vanbudžetski depozit Federacije BiH - Prikupljanje sredstava kredita za Projekt vodoopskrbe Kakanj.\nU obrazloženju ove odluke je navedeno da je Kreditanstalt fur Wiederaufbau, Frankfurt na Majni (KfW) Federaciji BiH odobrio nepovratna sredstva, pod uslovom da se ona na kreditnoj osnovi plasiraju općinama, te je od povrata tih sredstava formiran Revolving fond.\nU toku pripreme ove odluke, KfW je dao saglasnost da raspoloživa sredstva Revolving fonda budu odobrena Agenciji, u svrhu čišćenja riječnih korita i ublažavanja negativnih posljedica izazvanih poplavama.\nAgencija je u cilju rješavanja ove problematike već predvidjela izvjesna sredstva izmjenama plana i finansijskog plana Agencije za 2014. godinu, ali ona nisu ni približno dovoljna da spriječe moguće negativne posljedice koje mogu izazvati smanjeni proticajni profili vodotoka, saopćeno je iz Ureda Vlade FBiH za odnose s javnošću.\nViše od 70 militanata IDIL-a ubijeno u napadima SAD-a i saveznika\n23.09.2014. u 17:29


Naslovna Košarka ABA Očajan šut i bezidejan napad Partizana poklonil Monaku pobedu\nOčajan šut i bezidejan napad Partizana poklonil Monaku pobedu\nMonako je savladao Partizan u hali “Aleksandar Nikolić” 72:68 u trećem kolu Top 16 faze Evrokupa, te su tako crno-beli pali sa prvog mesta u ovoj grupi.\nNajefikasniji u ekipi Partizana bio je Aleksej Nikolić sa 16 poena, a istakli su se i Džok Lendejl sa 14, te Nikola Janković sa 12 poena. U pobedničkoj ekipi bilo je više raspoloženih igrača, a najbolji je bio Džarod Džons sa 16 poena,a pobedu je osigurao Derek Nidam sa dve trojke.\nTim Andree Trinkijerija je još jednom odigrao odlično u odbrani, ali je napad zakazao i upravo to je najveći utisak meča.\nOvo je koštalo crno-bele šase da se bore za pobedu u ovom meču. Dovoljno je znati da je Partizan u prvom poluvremenu uspeo da iznudi samo tri slobodna bacanja, ali nijedno nije pogodio.\nŠokantan je bio procenat šuta za tri u prvom poluvremenu kod Partizana jer je od 16 pokušaja samo dva puta domaći tim postigao tri poena. Do kraja meča taj procenat se donekle popravio, ali to nije bilo dovoljno da se predstavnik Srbije vrati u meč.\nOdbrana Monaka je u potpunosti zaustavila pik igru domaćina i u tome se krije i tajna zbog čega je Partizan izveo tako malo slobodnih bacanja. Renfro, Pejdž i Aleksej Nikolić se nisu proslavili sa asistencijama na ovom meču i stoga ni ne čudi ovako mali broj poena.\nRenfro je imao posebno loš meč s obzirom da je uspeo da ostane bez poena za 20 minuta na terenu.\nNa startu drugog poluvremena Monako je napadački stao, ali ni Partizan nije uspevao ništa da ubaci u protivnički koš. Takođe n startu četvrte četvrtine nije bilo dobre energije u napadu Monaka, no crno-beli nisu uspeli da se približe.\nDelovalo je da Partizan ima šansu da se vrati u jednoj sekvenci na tri minuta do kraja meča, ali to se nije desilo.\nNidam je sa dve trojke – jednom u poslednjim sekundama napada, a drugom u napadu koji je usledio posle nekoliko propuštenih šansi Partizana da poentira, ugasio šanse domaćina za pobedu.\nNa minut do kraja Andrea Trinkijeri je tražio tajmaut i probao je da trgne svoju ekipu, no Partizan će ipak morati da traži bodove u nekim narednim mečevima.\nPrethodni tekstPerfektni Vorkapić slomio Koreju, Srbija pobedom do šanse za plasman dalje!\nSledeći tekstSmena na vrhu – Golden Stejt održao ,,šutersku kliniku” u Pepsi centru!


Svilanović: Mlade učiniti otpornijim na propagandu nasilnog ekstremizma\nBeta 25. maja 2017. 15:00\nUloga obrazovanja i civilnog društva u sprečavanju nasilnog ekstremizma bila je tema regionalne radionice koju je danas u Zagrebu organizovao Savet za regionalnu saradnju (RCC).\nGeneralni sekretar RCC Goran Svilanović je na otvaranju radionice naglasio da sprečavanje nasilnog ekstremizma treba da bude uvršteno u nastavne planove i programe sistema opšteg obrazovanja kao i u vannastavne aktivnosti, saopštio je Savet.\n„Potrebno je uključivanje nastavnog kadra, doktora i socijalnih radnika i za njih treba organizovati obuke kako bi uspešno obavljali svoju ulogu,“ rekao je Svilanović.\nSvilanović je rekao da su mladi puni energije i potencijala, da brzo usvajaju ali i brzo odbacuju ideologije i načine života, i često rade sa dubokim uverenjem i velikom revnošću i da su zato mladi ljudi primarni cilj propagande nasilnih ekstremista.\n„Kako bi ih učinili otpornijim na propagandu nasilnog ekstremizma moramo ih više angažovati kroz izradu bolje koordinisanih programa u sklopu kojih će se mladi koji su podložni ovoj propagandi saslušati i osnažiti i tako se izboriti sa frustracijama koje ih i čine podložnim“, rekao je on.\nPredstavnik Ministarstva obrazovanja i nauke Hrvatske Darko Tot pozdravio je inicijativu Saveta za regionalnu saradnju kojom se doprinosi unapređenju saradnje na rešavanju radikalizacije mladih u našem regionu i istakao je ulogu civilnog društva kao partnera u obrazovanju.\nNa radionici je omogućen dijalog stručnjaka o sadašnjim i budućim potrebama, postojećim i planiranim programima i aktivnostima, dobrim praksama i glavnim izazovima u sprečavanju nasilnog ekstremizma među mladima na Zapadnom Balkanu kako u školskom kontekstu tako i van njega.\nKako se navodi u saopštenju, na sastanku na kome su se okupili predstavnici ministarstava obrazovanja, nastavnici, istraživači, ljudi iz prakse, predstavnici civilnog društva i verskih zajednica iz Zapadnog Balkana se, izmedju ostalog, razgovaralo i o načinu na koji integrisati obrazovanje za toleranciju u srednjoškolske nastavne planove i programe i vannastavne aktivnosti.\nAktivnosti civilnog društva koje se bave omladinom su viđene kao važan element u sprečavanju nasilnog ekstremizma, uključujući i ulogu školskih vannastavnih kulturnih i sportskih aktivnosti kao i primere dobre saradnje izmedju škola i lokalnih i verskih zajednica i privatnog sektora.\nSavet za regionalnu saradnju je u sklopu Platforme za saradnju Jugoistočne Evrope u borbi protiv radikalizacije i nasilnog ekstremizma koji vode terorizmu i regrutovanju stranih terorističkih boraca, uspostavilo u potpunosti funkcionalan mehanizam koordinacije u regionalnom vlasništvu u ovoj oblasti, odnosno Grupu nacionalnih kontakt tačaka iz Jugoistočne Evrope za sprečavanje i suzbijanje nasilnog ekstremizma i regrutovanja stranih terorističkih boraca, saopštio je RCC.


Fungo: Izazovi za bezbjednost na KiM, u regionu krhko i nestabilno – BiGportal.ba\nFungo: Izazovi za bezbjednost na KiM, u regionu krhko i nestabilno\nKomandant Kfor-a, general Đovani Fungo upozorio je u Briselu da na KiM postoji više izazova za bezbednost i da sveukupna situacija može postati vrlo krhka i nestabilna u celom regionu uz brzo izbijanje nasilja. Đovani Fungo je naveo da je bezbednost Kosmeta povezana sa stabilnošću i sigurnošću celog područja Zapadnog Balkana. “Bezbednost Kosova je povezana […]\nKomandant Kfor-a, general Đovani Fungo upozorio je u Briselu da na KiM postoji više izazova za bezbednost i da sveukupna situacija može postati vrlo krhka i nestabilna u celom regionu uz brzo izbijanje nasilja.\nĐovani Fungo je naveo da je bezbednost Kosmeta povezana sa stabilnošću i sigurnošću celog područja Zapadnog Balkana.\n“Bezbednost Kosova je povezana sa stabilnošću i sigurnošću celog područja Zapadnog Balkana a na Kosovu se svakodnevno suočavamo s izazovima političkih i multietničkih zategnutosti, verskog ekstremizma, problemima izbeglica i migranata, kao i s ruskim uticajem”, ocenio je u Evropskom parlamentu Fungo.\nKomandant Kfor-a je u raspravi o bezbednosnoj situaciji na Zapadnom Balkanu u pododboru za bezbednost i odbranu EP objasnio da “postoji snažan uticaj Rusije u regionu, mada nema dokaza o direktnom uplitanju Moskve”.\nNavodi da je “reč o suštinski posrednom uplivu, s jakim porukama u prilog srpskom nacionalizmu, davanju podrške elitama, što je propraćeno mnoštvom ‘lažnih vesti'”.\nNaglasio je da “političke i međuetničke zategnutosti pogađaju sve ljude u regionu”, upozorivši da je “do napetosti među etničkim grupama došlo posebno i na Kosmetu poslednjih meseci”.\nA tu je reč, po rečima komandanta Kfora, o “ratu znamenjima, bitki bez oružja koja se vrti oko raznih simbola, a što se lako može ukloniti kad ne bi bilo uticaja medija”.\nTo su, ukazao je komandant Kfor-a , posebno most u Mitrovici, “propagandni voz” i slično, ali je upozorio da je to bremenito opasnošću jer lako može doći do ivice nasilja.\nItalijanski general je predočio i da po bezbednost veoma zabrinjavajuću činjenicu predstavlja i to da je 366 islamističkih boraca s Kosova i Metohije otišlo da se bori s teroristima.\nA do narastanja verskog ekstremizma i radikalizacije je, objasnio je on, “došlo i zbog siromaštva i nezaposlenosti”.\nKomandant Kfora-a je naveo da vlasti u Prištini usvojile niz institucionalnih i zakonskih mera s ciljem da se to spreči.\nAli je upozorio na problem da će “idućih meseci jedan broj islamističkih boraca izaći iz zatvora i moraće da budu uključeni u društvo, što će predstavljati pravi izazov”.\nGeneral Fungo je predočio i da pitanje istrage i suđenja za ratne zločine na Kosmetu od 1998. do 2000. predstavlja bezbednosni izazov, “što bi moglo promeniti situaciju najesen kad to krene i tu bi mogli nastati problemi tokom godine”.\n“Svi ovi činioci bez ikakve sumnje ugrožavaju bezbednost na Kosovu, na šta jako utiče i politička neizvesnost posle kosovskih izbora i problema dijaloga Prištine i Beograda. Tu su i veoma opasne pretnje vezane za ekstremizam, takođe korišćenje pitana pretvaranja Bezbednosnih snaga Kosova u armiju, čemu se odlučno protivi Beograd”, stavio je do znanja komandant Kfor-a, primetivši da je “ishod toga neizvestan”.\nUkazao je i na ekonomske nevolje na Kosmetu i podvukao da “svi ovi elementi mogu dovesti do pogoršavanja ionako ranjive situacije iz prošlih godina, uz povećanje nestabilnosti i na Kosovu i na celom Zapadnom Balkanu”.\n“Zbog svega toga, sveukupna situacija može postati vrlo krhka i nestabilna u regionu uz brzo izbijanje nasilja, što je sasvim moguće”, upozorio je Fungo.\nNavodi i da je misija Evropske unije Euleks “partner od suštinske važnosti za Kfor, uz posredovanje međunarodne zajednice što omogućava da se pospeši napredak i stabilnost Kosova i uključivanje u EU”.\nDodao je da “nažalost postoje dva suprostavljena stava, a to je vezano za teritorijalni integritet i pitanje nezavisnosti Kosova, što će rešavati još niz godina” i sa bezbednosnog stanovišta zahteva da trupe Kfora tamo i dalje ostanu.\nOcenio je da su za stabilnost i mir na Kosmetu od presudne važnosti i dijalog Beograd-Priština i normalizaciju odnosa dve strane.\nGeneral je želeo da naglasi da “Kfor deluje nepristrasno” u očuvanju bezbenosti, rekavši da “Albanci Kfor vide kao jemstvo odbrane od spoljne opasnosti, dok kosovski Srbi našu misiju smatraju prevashodno snagom bezbednosti unutar Kosova”.\n“Kfor delatno radi na očuvanju bezbednosti i zaštite na Kosovu, ali projektuje bezbednost i stabilnost na celom prostoru Zapadnog Balkana”, rekao je zapovednik snaga NATO na Kosovu.


Bankarski samit u Briselu okupio 300 evropskih bankara i predstavnika regulatornih organa EU – Bankar.rs\nHome/BANKE/Bankarski samit u Briselu okupio 300 evropskih bankara i predstavnika regulatornih organa EU\nBankarski samit u Briselu okupio 300 evropskih bankara i predstavnika regulatornih organa EU\nEvropski bankarski samit, nedavno održan u Briselu u organizaciji Evropske bankarske federacije, ove godine okupio je preko 300 evropskih bankara i predstavnika regulatornih organa EU. Tokom dvodnevnog Samita održan je i sastanak pridruženih članica EBF kome je prisustvovalo više nacionalnih udruženja iz regiona, uključujući i Udruženje banaka Srbije. Pridruženi članovi razmatrali su aktuelnosti u bankarskom sektoru regiona, kao i regulatorne novine u Evropskoj uniji.\nNovi poslovni ciklus u novom političkom sastavu institucija EU i u EBF započeo je fokusom na sledeće stubove aktivnosti: bankarsku superviziju, digitalnu transformaciju, inicijativu EBF za podsticanje razvoja tržišta kapitala (Markets4Europe) i komunikacije. U ovom segmentu, EBF nastavlja aktivnosti na polju korporativne društvene odgovornosti (CSR), etičkog ponašanja banaka (Conduct/Ethics), komunikacije sa javnošću, finansijske edukacije (kroz još jednu Evropsku nedelju novca u martu 2020. godine).\n„Na samitu smo imali priliku da čujemo da se finansiranje rasta i ekonomije trenutno smatra najvažnijom misijom bankarskog sektora u društvu“, kaže Vladimir Vasić, generalni sekretar Udruženja banaka Srbije, učesnik 49. Bankarskog samita.\n„Dobili smo potvrdu da u uslovima okruženja koje se menja, nove mogućnosti banke otvaraju najviše u digitalnoj sferi usmerenoj ka klijentu i zahtevima regulative, kao što su Open Data, FinTech i RegTech. Sve veću pažnju privlači i pojam odgovornog bankarstva (Responsible Banking) koji podrazumeva i održivo finansiranje, ali i pojam cirkularne ekonomije u finansijskom svetu. Najvećim izazovima bankarski sektor smatra sprečavanje svih vrsta finansijskih prevara, finansiranja terorizma i pranja novca, kao i stepen uticaja regulative na svakodnevno poslovanje“, dodao je on.\n„Kada je u pitanju zadovoljenje potreba privrede, bankama bi mnogo značili dodatni izvori finansiranja, kao što su alterantivni investicioni fondovi i tržište kapitala“, kaže dr Slađana Sredojević, specijalni savetnik za međunarodnu saradnju u Udruženju banaka Srbije, koja je takođe prisustvovala Samitu u Briselu.\n„Što se tiče odgovornog bankarstva, potrebno je raditi na podizanju svesti i zaposlenih i klijenata. Da bismo smanjili negativan uticaj na društvenu sredinu, nužan je društveni podstrek, odnosno neka vrsta subvencija. Na osnovu svega što smo čuli na Bankarskom samitu, mišljenja smo da su trendovi u bankarskom sektoru u Evropi slični sa prilikama u bankarskom sektoru Srbije, jer se suočavamo sa istim izazovima i poslovnim mogućnostima. Udruženje banaka Srbije vrlo aktivno učestvuje u tim procesima, stvarajući najbolju evropsku praksu i prenoseći je u domaće bankarsko okruženje“, navela je ona.\nPrema podacima Evropske bankarske federacije, broj kreditnih institucija smanjen je za 29% od 2008. godine. Istovremeno, povećani su depoziti stanovništva i pravnih lica za 4% i dostigli 13 triliona evra. Rastu i krediti ka građanima i preduzećima iz EU i oni sada iznose 13,8 triliona EUR (2,3% više nego godinu dana ranije). Statistika EU pokazuje da klijenti sve više komuniciraju sa bankama preko digitalnih kanala, a ovaj trend nesumnjivo je prisutan i u bankarskom sektoru Srbije.\nBankarski samit Brisel UBS\nDirektor Societe Generale banke odbacio poziv ECB za kupovinu bankarskih obveznica\nPregled štampe - četvrtak 10.10.2019.


Izvor: RTS, 19.Feb.2020, 18:20 (ažurirano 02.Apr.2020.)\nNa političkoj sceni Srbije formirana je nova, Samostalna srpska stranka, nastala ujedinjenjem Pokreta za razvoj Srbije, političkog pokreta Samostalni DSS i Nacionalno-demokratskog političkog saveta, navodi se u saopštenju koje je potpisao predsednik te stranke Andreja Mladenović.\nKako se navodi, Samostalna srpska stranka baštini političke tradicije duge više od jednog veka kroz svoje prethodnike Samostalnu >> Pročitaj celu vest na sajtu RTS << radikalnu stranku, Demokratsku stranku Srbije i Pokret za razvoj Srbije.\nOsnovna programska načela, kako se napominje, baziraju se na borbi za samostalnu i suverenu državu Srbiju, na Ustavu kao garantu očuvanja države, na snažnoj porodici kao stubu društva, na ekonomskom razvoju države kao garantu njene političke i vojne neutralnosti, na unapređenju sistema obrazovanja i brizi o mladima, na socijalnoj pravdi, na očuvanju nacionalnog identiteta i kulturnom preporodu kao i na brizi o Srbima van Srbije.\nZa potpredsednika stranke izabran je Mile Dragić, nekadašnji predsednik Pokreta za razvoj Srbije.\nU saopštenju se podseća da je Samostalna radikalna stranka, u narodu poznata kao "Samostalci", nastala izdvajanjem mlađih i progresivnijih članova Narodne radikalne stranke na čelu sa Ljubomirom Živkovićem i Ljubom Davidovićem i da je u periodu od 1903 - 1914 predstavljala jednu od vodećih stranaka u političkom životu Kraljevine Srbije.\nNakon Velikog rata Ljuba Davidović je bio jedan od osnivača Demokratske stranke, čiju je tradiciju u modernoj Srbiji nastavila i Demokratska stranke Srbije, odnosno iz nje nastao pokret Samostalni DSS, dodaje se u saopštenju.\nRadio Televizija Vojvodine: Formirana Samostalna srpska stranka, predsednik Andreja Mladenović\nRadio 021: Osnovana nova politička stranka - Samostalna srpska stranka\nSrbijaDanas.com: OSNOVANA NOVA POLITIČKA STRANKA U SRBIJI: Predsednik će biti Andreja Mladenović!\n06:55: Radovi od danas menjaju režim saobraćaja u delu Detelinare


Konkurs za najbolji medijski prilog iz oblasti smanjenja stigme i diskriminacije vezano za HIV infekciju i sidu | Medija centar Beograd\nPočetna > MC za medije > 2011 > Konkurs za najbolji medijski prilog iz oblasti smanjenja stigme i diskriminacije vezano za HIV infekciju i sidu\nKomisija za borbu protiv HIV/AIDS-a, u skladu sa svojim zadacima, poziva novinare da se prijave na izbor za najbolji medijski prilog iz oblasti smanjenja stigme i diskriminacije vezano za HIV infekciju i sidu.\nOvaj konkurs namenjen je novinarima kako bi se kroz nagradno studijsko putovanje upoznali sa aktuelnim dešavanjima u vezi sa HIV infekcijom i sidom kako u Evropi tako i u svetu.\nNa konkursu mogu da učestvuju novinari autori novinskih članaka, radio i televizijskih priloga, koji pošalju članak/reportažu/emisiju/prilog koji promovišu smanjenje stigme i diskriminacije vezano za HIV infekciju i sidu koju su objavili/emitovali u periodu od 01. januara 2010. do 25. aprila 2011. godine.\nPravo učešća na konkursu imaju svi profesionalni novinari koji rade za medije na teritoriji Republike Srbije, bez obzira na njihov formalni status, ukoliko je članak/reportaža/emisija kojim konkurišu, pripremljena po zadatku medija za koji rade.\nSvaki učesnik na konkursu može se prijaviti samo jednom sa jednim originalnim radom.\nNa konkurs se šalju radovi koji su štampani ili emitovani u sredstvima javnog informisanja u periodu od 01. januara 2010. do 25. aprila 2011. godine. Svi radovi moraju da budu produkcija određene medijske kuće bez sponzora.\nUčesnici konkursa šalju i prijavu/formular koja je sastavni deo ovog javnog poziva u kome su navedena prava i obaveze učesnika.\nUčesnik mora imati minimum 5 godina radnog iskustva kao novinar.\nŽiri će razmatrati kandidature primarno na osnovu promocije smanjenja stigme i diskriminacije vezano za HIV infekciju i sidu, uključujući istraživački rad, jasnoću i razumljivost poruke, ubedljivost i edukativnost, medijsku pokrivenost i etičnost.\nProjekat Ministarstva zdravlja za borbu protiv HIV-a\nDom zdravlja Šumice\nSa naznakom – Konkurs za najbolji medijski prilog iz oblasti smanjenja stigme i diskriminacije vezano za HIV infekciju i sidu\nRadovi se mogu podneti do 29. aprila 2011. godine. Svi radovi će biti ocenjivani od žirija sastavljenog od predstavnika Komisije za borbu protiv HIV/AIDS-a Vlade Republike Srbije, međunarodnih organizacija i Unije organizacija osoba koje žive sa HIV-om.\nAutori najboljih priloga će biti nagraćeni četvorodnevnim studijskim putovanjem van Srbije koje je planirano za drugu polovinu maja 2011. godine. Nagraćeni autori su u obavezi da nakon obavljenog studijskog putovanja naprave prilog vezan za putovanje.\nTematski okvir, način apliciranja i druge informacije (pdf)


Hoće li i BiH uvesti COVID putovnicu? - BiH Vijesti\nNaslovnica BOSNA I HERCEGOVINA Hoće li i BiH uvesti COVID putovnicu?\nEvropski parlament je zaključio da bi trebalo uvesti COVID potvrdu na 12 mjeseci, a konačnu odluku treba donijeti Vijeće Evropske unije. Taj bi dokument, u digitalnom ili papirnom obliku, za državljane Unije garantirao da je osoba vakcinirana ili da je preboljela COVID. Certifikat bi se trebao izdavati i za državljane trećih zemalja, uključujući i BiH.\nPrethodni članakKemal Ademović: Politički integritet štitimo programskim koaliranjem\nNaredni članakMUP Srbije zaprijetio Abazoviću


Korupcija i nedovoljni kapaciteti u zatvorima – Nadlanu.com\nKorupcija i nedovoljni kapaciteti u zatvorima\nObjavljeno 15. apr 2010. / 00:00:00\nBEOGRAD, 15. aprila 2010. (Beta) - Zatvori u Srbiji suočavaju se s bezbednosnim problemima, korupcijom i nedostatkom kapaciteta, ukazali su u četvrtak predstavnici Helsinškog odbora za ljudska prava u Srbiji.\nNa konferenciji za novinare u Beogradu predstavljen je izveštaj Odbora "Zatvori u Srbiji, februar-mart 2010", koji se posebno odnosi na uslove u Kazneno-popravnom zavodu za maloletnike u Valjevu i Okružnom zatvoru u Leskovcu.\nSociolog Ivan Kuzminović naveo je da zatvori u Srbiji "ne zaslužuju prelaznu ocenu", između ostalog, zbog "nepodnošljivog broja zatvorenika" i "hrane koju nije moguće jesti". Kuzminović je kao veliki problem istakao i korupciju u zatvorima, a toga su, kako navodi, svesni i u Ministarstvu pravde.\n"Plata čuvara u zatvoru je oko 200 evra... Naićićete na slučajeve da se 100 ili 200 evra naplaćuje unošenje telefona za zatvorenike", naveo je Kuzminović. On tvrdi i da primena alternativnih sankcija nije zaživela u dovoljnoj meri.


Od sutra na ulicama love presretači: Sa njima nema nagodbe i praštanja prekršaja\nRedakcija 12.06.2019 10:56\nNa putevima u manjme bh. entitetu od sutra će u funkciji biti dva neobilježena policijska automobila sa ugrađenim radarskim kamerama u cilju sprečavanja prekoračenja brzine kretanja i sankcioniranja vozača.\nDarko Ćulum, direktor Policije RS-a, istakao je da je novi radarski uređaj “Gatso” ugrađen u dva neobilježena policijska vozila koji će služiti za mjerenje brzine kretanja vozila na putevima RS-a. Prema njegovim riječima ova vozila radit će na tri načina, u stacioniranom modu, kada mogu da mjere brzinu kretanja vozila u odlasku i dolasku, nakon čega se podaci obrađuju i šalju vozačima ako su prekoračili brzinu. Drugi način je u pokretu kada radar mjeri brzinu svih vozila u odlasku i dolasku, a da se naknadno obrađuju podaci i šalju na adrese počinioca prekršaja, dok je treći način u pokretu kao “presretač” uz direktnu kontrolu policijskih službenika kada se na licu mjesta sankcioniraju vozači.\nOdgovarajući na pitanja novinara on je rekao da je brzina uzrok oko 20 posto saobraćajnih nezgoda.\nNadam se da će ovi uređaji djelovati preventivno jer policija ne ide na represiju, ali nažalost represija je nekada najsvrsishodija i najveće rezultate daje, rekao je Ćulum.\nĆulum je istakao da su ova dva uređaja plaćena su 187.000 KM, rade u hodu, a postoji i video zapis da se mogu evidentirati i drugi pokušaji, kao što je nepropisno preticanje. Jedno od vozila u koje je ugrađen ovaj sistem može da se kreće brzinom većom od 200 kilometara na čas, a prema riječima Ćuluma sa ovakvim radarskim sistemima nema praštanja prekršaja, brisanja podataka i nagodbe sa policajcima.\nMilija Radović, direktor Agencije za bezbjednost saobraćaja RS-a, rekao je da se radi o najnovijoj tehnologiji, te se očekuje da ni jedno vozilo u prekršaju u susretu sa ovim vozilima neće ostati nezabilježeno.\nPrema njegovim riječima u prvih pet mjeseci ove godine smanjen broj poginulih u saobraćajnim nezgodama u odnosu na prethodnu godinu, ali su ključni juli i august, jer august je mjesec sa najviše poginulih tokom godine. Najavio je da od sutra počinje kampanja "Niti jedna brza vožnja", kao bi se i na taj način pokušao smanjiti broj saobraćajnih nezgoda.\nDalibor Ivanić, načelnik Uprave policije MUP-a RS, u čijoj nadležnosti su dva automobila istakao je da moraju da primjenjuju nove metode i sredstva kako bi poboljšali stanje bezbjednosti. Rekao je da je siguran da će pored šest mobilnih radarskih sistema i dva stacionarna radarska sistema u Bijeljini, Banjoj Luci i Zvorniku, te uskoro i u Prijedoru sa dva nova sistema doprinijeti boljoj bezbjednosti na putevima.\n“Njihova uloga nije samo represivna, oni će evidentirati prekršaje, ali sigurni smo da će imati i preventivni efekat jer saznanje vozača da se na putevima RS-a nalaze ova vozila, a da i ne znaju kada je to vozilo iza njih, parkirano ili dolazi iz suprotnog pravca dodatno će razviti svijest vozača da prilagode brzinu propisima“, rekao je on.\nDodao je da će se vozila na početko koristiti na podrućju Policijskih uprava Banja Luka i Prijedor, a da će se primjenjivati direktno zaustavljanje, kontrola i pokretanje prekršajnog postupka, kako bi represija odmah imala efekat, a ne nakon dva do tri mjeseca koliko traje postupak naknadne obrade podataka.\nPrethodni članakPjanić: Imam još četiri godine ugovor sa Juventusom, ovdje mi je lijepo\nNaredni članakŠpanski gradovi će od subote među prvima u Europi imati 5G mrežu


Počinje akcija „Prijatelj porodice“ | Prijatelj porodice 2018\nPočinje akcija „Prijatelj porodice“\nPrivredna komora Srbije i Kabinet ministra bez portfelja zaduženog za demografiju i populacionu politiku pozivaju privrednike da kandiduju svoje preduzeće za nagradu „Prijatelj porodice“.\nAkcija Prijatelj porodice počinje 5. novembra, a svoje preduzeće možete prijaviti do 19. novembra.\nPrivredna društva koja su pored dobrih poslovnih rezultata uskladila rad i roditeljstvo moći će da se prijave za nagradu u jednoj od tri kategorije: mala i srednja preduzeća, velika preduzeća i javna preduzeća/većinski državna.\nKriterijumi za izbor najboljih su definisani metodologijom koja obuhvata tržišno-finansijske pokazatelje poslovanja nominovanog preduzeća, usvojene standarde i praksu u pogledu usklađivanja rada i roditeljstva, rezultate u oblasti usklađivanja rada i roditeljstva, percepciju eksterne i interne javnosti, i ocene stručnog žirija.\nUčešće u akciji je besplatno i mogu se kandidovati sva privredna društva koja posluju na teritoriji Srbije.\nPrijavljivanje kompanija se vrši na zvaničnom sajtu akcije www.prijateljporodice.rs


Đorđe Milićević - Dnevni list Danas\nPočetna » Đorđe Milićević\nEnergetski bilans Srbije za 2020. godinu predviđa da oko 20 odsto ukupne potrošnje energije bude iz obnovljivih izvora, izjavio je potpredsednik Pokrajinske vlade Đorđe Milićević na otvaranju 9. Međunarodnih dana energetike i investicija na Novosadskom sajmu.\nPiše: R. Balać 26. 2. 2020.\nMilićević: Stavovi Tanje Fajon ponekad su nejasni, politički pristrasni i licemerni\nStavovi Tanje Fajon i evropskih parlamentaraca ponekad su nejasni, politički pristrasni i licemerni, smatra šef poslaničke grupe SPS i potpredsednik Skupštine Đorđe Milićević, dok član Predsednštva PSG Pavle Grbović ima razumevanje za ocene koje iznosi delegacija Evropskog parlamenta, pa čak i za njihovo protivljenje bojkotu izbora.\nPiše: FoNet 9. 2. 2020.\nPiše: M.R.M 23. 1. 2020.\nMilićević: Obaveza poslanika je da štiti nacionalne interese\nĐorđe Milićević, potpredsednik i šef poslaničke grupe Socijalistička partija Srbije rekao je na konferenciji za novinare da nije sporno da neko bude opozicija ,ali da nije dobro da neko bude opozicija nacionalnim interesima sopstvene države i sopstvenom narodu.\nPiše: M.R.M 24. 12. 2019.\nMilićević: Niko ne može da dovede u pitanje lojalnost Ivice Dačića\nŠef poslaničke grupe Socijalističke partije Srbije (SPS) Đorđe Milićević izjavio je danas da je predsednik partije Ivica Dačić predložio zajedinički izlazak na izbore sa Srpskom naprednom strankom (SNS) nakon navoda predsednika te stranke Aleksandra Vučića da je potrebno formiranje široke narodne koalicije.\nMilićević: Nema prostora za to da se pokvare odnosi SPS i SNS\nŠef poslaničke grupe Socijalističke partije Srbije (SPS) u Skupštini Srbije Đorđe Milićević izjavio je da je stranka uspela da stabilizuje biračko telo i da sa sada ima prostor za nadogradnju.\nMilićević: Na vlast se dolazi na izborima\nŠef poslaničke grupe Socijalističke partije Srbije Đorđe Milićević ocenio je danas da je ono što se dogodilo u subotu uveče, ispred Doma Narodne skupštine, „nasilničko i siledžijsko ponašanje i to ne sme i ne može da postane osnovna norma društvenog ponašanja u Srbiji“.\nMilićević: Nastavak beskrupulozne kampanja protiv Vučića\nPotpredsednik Skupštine Srbije Ðorđe Milićević ocenio je, povodom naslovne strane novog broja nedeljnika NIN, na kojoj je prikazan predsednik Srbije u kojeg je „uperena“ puška, da je reč o nastavku beskrupulozne kampanje protiv predsednika Aleksandra Vučića, jer, ističe, kako drugačije tumačiti poruku koju svojom naslovnom stranom želi da pošalje NIN.\nNe ulazeći u ocenu rada Saveta Beogradskog Univerziteta prilikom odlučivanja o doktorskoj disertaciji Siniše Malog ipak ostaju otvorena pitanja i dileme na koje nije dat odgovor, a javnost ih očekuje, navodi Ðorđe Milićević, šef poslaničke grupe SPS u Skupštini Srbije.\nMilićević: Opozicija da prihvati pruženu ruku vlasti za demokratski dijalog\nŠef poslaničke grupe Socijalističke partije Srbije (SPS) izjavio je danas da bi opozicija trebalo afirmativnim predlozima da doprinese prevazilažnju svih problema i prihvati pruženu ruku vlasti za demokratski dijalog.\nMilićević: Treba razgovarati u institucijama\nŠef poslaničke grupe Socijalističke partije Srbije Đorđe Milićević ocenio je da je dobro da se razgovara, ali da je bilo logično da se prihvati poziv predsednice Narodne skupštine da se to radi u institucijama.\nPiše: FoNet 5. 9. 2019.\nŠef poslaničke grupe Socijalističke partije Srbije (SPS) i potpredsednik Skupštine Srbije Đorđe Milićević kazao je da je SPS svih 29 godina otkad je osnovan bio relevantan činilac na političkoj sceni i da to sasvim dovoljno govori o toj stranci i njenoj snazi.\nMilićević: SPS zahvalan Makronu\n“Poseta predsednika Francuske Emanuela Makrona istorijska je i važna za jačanje odnosa dve zemlje,uprkos onome što govori opozicija. O tome govori činjenica da jedan francuski predsednik dolazi posle 18 godina u našu zemlju. Ova poseta potvrda je da je ojačan imidž Srbijeni da našu zemlju prepoznaju kao sigurnog i pouzdanog partnera “, rekao je Đorđe Milićević, šef poslaničke grupe Socijalističke partije Srbije na konferenciji za novinare u republičkom parlamentu.\nPiše: M. R. Milenković 15. 7. 2019.\nLalić: Svako drugačije mišljenje je opasnost\nPacijent je izolovan, dok su pod lekarskim nadzorom osobe koje su bile u bliskom kontaktu sa njim, naveo je institu… https://t.co/Sj6we3KN80\nZadić je sa roditeljima pobegla pred ratom u BiH kada je imala 10 godina i prva je iz migrantske populacije koja je… https://t.co/NeMcKYvOS8


Rekordan broj prodatih stanova strancima u istoriji Turske | TRT Srpski\nRekordan broj prodat...\nU Turskoj je u januaru zabeležen rekordan broj prodaje stanova stranim državljanima, javlja Anadolu Agency (AA).\nNaime, prema najnovijim statističkim podacima Agencije za statistiku Turske (TUIK), u prvom mesecu ove godine u ovoj zemlji su stranci kupili tačno tri hiljade i 168 stanova, što je najviše prodatih stanova stranim državljanima u mesecu januaru u istoriji Turske.\nTakođe, ovo je za 82 posto više prodatih stanova strancima u odnosu na isti period prošle godine.\nPrema podacima Agencije za statistiku Turske, najveći broj prodatih stanova stranim državljanima zabeležen je u Istanbulu gde su stranci prvog meseca ove godine kupili ukupno 1.361 stan.\nNakon Istanbula, stranci su se za kupovinu stanova najviše odlučivali za Antaliju, Ankaru, Bursu, Jalovu i Sakarju.\nČlan Izvršnog odbora Nefa, Selđuk Čelik, za AA je rekao da bi tokom cele ove godine broj prodatih stanova strancima mogao dosegnuti čak i 50 hiljada.\n"Poslednje dve godine imamo nagli porast prodaje stanova strancima", kazao je Čelik.\nDodao je da su, prema zvaničnim podacima, tokom 10 meseci prošle godine, prihodi od prodaje stanova stranim državljanima iznosili oko 4,1 milijardu dolara, napominjući da bi u narednom periodu ova cifra mogla doseguti i 15 milijardi.\nPredsednik Upravnog odbora Bejturka, Muhamet Ugurđan Barman, istakao je kako veruje da će strani državljani u narednom periodu kupovati još više stanova i kuća u Turskoj, posebno ljudi iz arapskih zemalja.\nPredsednik Upravnog odbora Babađan Holdinga, Ibrahim Babađan, naglasio je značaj stranih investitora za svaku zemlju, naglasivši kako bi prihodi od prodaje stanova stranim državljanima u Turskoj ove godine mogli iznositi oko 10 milijardi dolara što je, kako je rekao, vrlo značajna cifra.\nPredsednik Upravnog odbora kompanije Atmađa, Adem Atmađa, rekao je da su sektori nekretnina i građevinarstva u Turskoj svake godine sve privlačniji strancima.\n"Porastom broja stranih investitora, veliku korist će ostvariti ne samo sektor građevinarstva nego i cela nacionalna ekonomija", rekao je Atmađa te poručio kako je ova godina istorijska prilika za strane investitore da ulažu u Tursku.


LSV: Da li nekažnjavanje neonacista znači da je kamenovanje dozvoljeno | Autonomija\nLSV: Da li nekažnjavanje neonacista znači da je kamenovanje dozvoljeno\nDa li su u tužilaštvu sada ustanovili da su ljudi u antifašističkoj koloni sami sebi razbili glave?\nLiga socijaldemokrata Vojvodine (LSV) oštro je danas kritikovala Više javno tužilaštvo zbog odluke da odustane od gonjenja većine neonacista koji su kamenovali kolonu antifašista u Novom Sadu i upitala da li to znači da je kamenovanje dozvoljeno.\n“Ovim potezom, tužilaštvo je praktično učinilo kamenovanje protivnika neonacizma legalnim”, naveo je LSV u saopštenju za javnost koje je potpisao potpredsendik stranke Đorđe Stojšić.\nOn je upitao i kakvu ovakva odluka tužilaštva poruku šalje građanima, koji su tada bili na meti neonacista.\n“Treba li svi mladi u ovoj zemlji da postanu neonacisti, i huligani i članovi nekakvih oružanih navijačkih podgrupa beogradskih klubova, da bi imali imunitet za nekažnjeno divljanje i varvarstvo?”, naveo je Stojšić\nUpitao je i kako je moguće da je tužilaštvo, šest godina od početka suđenja, odustalo od optužnice za nasilničko ponašanje protiv sedmorice neonacista koji su napali antifašističku kolonu.\n“Bez namere da utičemo na rad pravosudnih organa, javnost ima pravo na objašnjenje zašto taj proces traje šest godina? Šta se dešavalo do sada i koji su razlozi da tužilaštvo sada odustane od optužnice za nasilničko ponašanje? Da li je moguće da im je trebalo šest godina da shvate da recimo nemaju dovoljno dokaza?”, naveo je Stojšić.\nOn je upitao i da li to znači da su u tužilaštvu sada ustanovili da su ljudi u antifašističkoj koloni “sami sebi razbili glave”.\nProtest “Stop fašizmu” organizovan je nakon što su neonacisti iz kasnije zabranjene organizacije Nacionalni stroj najavili da će proslaviti rođendan Hajnriha Himlera na novosadskim ulicama.


e-novine.com - Hronika najavljene smrti\nJe li to moguče: glas iz "kopa"\nPhoto: EPA/Nick Wilkinson\nEnfild više nikoga ne plaši. Strah su rasterali Fiorentina, Arsenal, Birmingham, Portsmouth... Posle musavog nastupa u Ligi šampiona, Crveni iz Liverpula nastavljaju slobodan pad i u Premijer ligi, ove godine prejakoj za Džerara i ekipu. Posle sjaja i slave, Liverpool walk alone\nRastavljanje Liverpula na sastavne delove, čini se, dovršeno je u Portsmouthu, glatkim porazom (2:0) od istoimene ekipe, poslednje na tabeli Premijer lige. Kao i uvek u teškim vremenima, klupske patriote su krivicu prepoznale u novim vlasnicima, Amerikancima Džordžu Džiletu i Tomu Hiksu. Neko se odmah dosetio i proklete fudbalske mondijalizacije kada je u pitanju vlasnička struktura kluba, ne nalazeći ništa sporno što treba trčati i trčati kroz insituciju Liverpula, ne bi li se naletelo na ponekog engleskog igrača.\nOkruženi glasinama o prodaji kluba i kolosalnim dugovima, momci Rafaela Beniteza radili su u atmosferi nepoverenja i potpuno neizvesne budućnosti, a rezultati postignuti na terenu bili su samo posledica takvog stanja i dovoljan razlog da se dovede u pitanje dalja sudbina španskog trenera u Liverpulu. Česte povrede kapitena Džerara i strelca Toresa, bez kojih Liverpul spada u ljuti prosek, samo su ubrzale proces razgradnje nekad ozbiljne ekipe. Sa standardnim Kujtom i sigurnim Karagerom više se objektivno nije ni moglo ali u uzavreloj navijačkoj strasti malo kome u Liverpulu to dolazi do pameti. Sa večito rovitim Akvilanijem, vrednim ali osrednjim Benajunom, nostalgičnim Voronjinom i neiskazanim Babelom, Liverpul je završio tamo gde je završio.\nStatistički gledano, sve to deluje još jadnije. U poslednjih 11 utakmica engleskog šampionata, Liverpul je zabeležio tri pobede, tri nerešena rezultata i pet poraza, osvojivši 12 od moguća 33 boda, uz 12 datih i 15 primljenih golova. Skor koji je Liverpul udaljio osam bodova od četvrtoplasirane Aston Vile i lukrativne Lige šampiona.\nU trenucima očaja oglasio se i temelj ekipe, kapiten Stiven Džerar, skrećući pažnju na činjenicu da će uskoro napuniti 30 godina, još uvek bez titule prvaka Engleske (poslednja osvojena 1990.) te da razmišlja o odlasku, u penziju ili neki bogatiji klub, nije precizirao.\nFinansijska sudbina kluba je, međutim, još neizvesnija. Ne tako davno, aprila 2008, američki magazin Forbs je procenio FC Liverpool kao četvrti najskuplji tim na planeti, dok je danas to družina koja duguje 65% od svoje ukupne vrednosti, odnosno 650 miliona dolara. Tražeći sreću u nesreći, navijači se raduju što će nedostatak para zaustaviti planove o izgradnji novog stadiona i što će tako, silom prilika, Enfild i “kop” biti sačuvani. Makar nešto.\nKapitenov završni udarac: Stiven Džerar


Ovoliko su srpski bogataši daleko od sirotinje - Bizlife.rs\nOvoliko su srpski bogataši daleko od sirotinje\n09:26 Beograd, 18/03/2017\nU Srbiji 20 odsto najbogatijih ima na raspolaganju devet puta više novca od 20 odsto najsiromašnijih, i po tom pokazatelju nejednakost kod nas izraženija je nego u bilo kojoj članici Evropske unije, gde je taj odnos 5,2 puta, pokazao je novi izveštaj Eurostat.\nIzvesna razlika u primanjima smatra se pozitivnom, kao podsticaj za rad, inovacije i usavršavanje, ali se veliki raspon povezuje i sa siromaštvom, socijalnom isključenošću, i kriminalom, navodi se u izveštaju evropskog statističkog zavoda koji se bazira na podacima iz 2015. godine.\nSrbija spada u manjinu zemalja u kojima stariji od 65 imaju nešto veće prihode od mlađih, sa odnosom oko 1,1, dok u EU u proseku stariji imaju prihode na nivou 93 odsto ostalog stanovništva.\nPo ovom pokazatelju, najnepovoljnija situacija je u Rumuniji i Španiji, dok su iznad evropskog proseka od 25 odsto još i Grčka, Bugarska, Italija, Portugalija, a najmanji rizik od siromaštva je u Finskoj (13,2 odsto), Francuskoj (15,7 odsto), dok je u Nemačkoj oko 22 odsto.\nSrbija je zauzela poslednje, 80. mesto, na listi najboljih zemalja koju je objavio američki portal “Ju es njuz end vorld riport” (U.S.\nNIN-ov Indeks ekonomske snage: Albanija privremeno “spasila” Srbiju “titule” najgore u regionu\nNedeljnik NIN objavio je Indeks ekonomske snage zemalja u regionu, prema kome se Srbija nalazi na pretposlednjem mestu, ispred Albanije. NIN-ov ekonomski\nevropska unija nejednakost Srbija siromastvo eurostat


GRČKA DOBILA ZELENO SVETLO Odobreno smanjenje obima loših kredita za do 30 milijardi evra\nEvropska komisija odobrila je danas plan Grčke za smanjenje obima loših kredita za do 30 milijardi evra u bankama te zemlje, uz obrazloženje da taj plan ne krši pravila o državnoj pomoći.\n"Evropska komisija je utvrdila da u planovima Grčke za pružanje podrške smanjenju nivoa nenaplativih kredita (NPL) u grčkim bankama nema bilo kakve državne pomoći", navodi se u saopštenju Komisije, a prenosi agencija Rojters.\nPlan, poznat kao "Herkules šema za zaštitu aktiva", ima za cilj da smanji količinu loših ili problematičnih kredita kojima su opterećene grčke banke.\nŠema je slična italijanskom modelu GACS i osmišljena je s ciljem da pomogne zajmodavcima da se reše lošeg duga tako što će ga "prepakovati" u aktive podržane hartijama od vrednosti.\nŠemom "Herkules" predviđa se kreiranje instrumenta posebne namene (SPV) koji će otkupljivati problematične kredite od banaka. Takva prodaja bi se finansirala obveznicama koje bi emitovao SPV, a od kojih bi pojedine imale vladine garancije.\nIpak, učešće države bi bilo ograničeno, saopštila je Komisija.\nBankari upućeni u taj proces rekli su Rojtersu prošlog meseca da očekuju "zeleno svetlo" izvršne vlasti EU o uspostavljanju šeme zaštite aktiva koja će pomoći grčkim bankama da se reše takvih kredita.\nBanke u Grčkoj već duže vreme rade na smanjenju planine problematičnih kredita u iznosu od oko 80 milijardi evra, koji su "nasleđe" finansijske krize koja je za četvrtinu srezala BDP Grčke.\nEvropska unija dodelila je danas, na svečanosti u Draču, 16 novih grantova za razvoj turizma na Zapadnom Balkanu, saopštio je Savet za regionalnu saradnju (RČ). U saopštenju se navodi da je dodeljivanje novih grantova usledilo nakon uspešne realizacije prvog kruga od 12 grantova.\nMinistar finansija Siniša Mali najavio je da će u narednih nekoliko dana biti predstavljen javnosti predlog Nacionalnog investicionog plana za narednih četiri ili pet godina, kao i da predviđa dodatna sredstva za podršku mladima u zemlji.


Ruski predsednik Vladimir Putin na sastanku u Moskvi, 29 mart, 2022. (Foto: Sputnik/Mikhail Klimentyev/Kremlin via REUTERS)\nRuski predsednik Vladimir Putin rekao je u utorak da Rusija mora pomno da prati izvoz hrane u "neprijateljske" zemlje zašto što su sankcije Zapada izazvale globalnu krizu u snabdevanju hranom i nekontrolisani rast cena energije.\nZapadne sankcije, uvedene zbog Putinove invazije na Ukrajinu, dovele su Rusiju na ivicu najgore ekonomske krize od pada Sovjetskog Saveza 1991. godine, mada Moskva tvrdi da bi globalne posledice kaznenih mera mogle da budu daleko značajnije, prenosi agencija Rojters.\nPutin je upozorio da će veće cene energije, zajedno sa nestašicama đubriva, podstaći Zapad da štampa novac da bi kupio zalihe, što će dovesti do nestašica hrane u siromašnijim zemljama.\n"To će neminovno pogoršati nestašice hrane u najsiromašnijim delovima sveta, izazvati novi talas migracije i dovesti do još većeg rasta cena hrane. U ovim uslovima, nestašice đubriva na globalnom tržištu su neminovne. Moramo da budemo oprezniji kada je reč o zalihama hrane u inostranstvu, a naročito da pomno pratimo izvoz u neprijateljske zemlje", rekao je Putin.\nJedan od Putinovih saveznika upozorio je prošle nedelje da bi Rusija zbog zapadnih sankcija mogla poljoprivrednim proizvodima da snabdeva samo "prijateljske" zemlje.\nRusija je najveći svetski izvoznik pšenice, i uglavnom snabdeva Afriku i Bliski istok, kao i jedan od najvećih proizvođača đubriva.\nRuski lider je takođe upozorio da će Moskva odgovoriti na sve pokušaje da se nacionalizuje ruska imovina u inostranstvu, uz ocenu da je reč o "maču sa dve oštrice".\nNemačka je u ponedeljak najavila da će preuzeti kontrolu nad ogrankom Gasproma u toj zemlji, nakon što je ruski gigant prošle nedelje saopštio da će obustaviti poslovanje sa nemačkom firmom.\nUkrajina: Raste broj žrtava ruskog raketnog napada na tržni centar\nSpasilačke ekipe pretražuju ruševine tržnog centra u Kremenčuku, Ukrajini (Foto: Press service of the State Emergency Service of Ukraine/Handout via REUTERS )\nKIJEV - Najmanje 13 osoba je poginulo, dok je 50 ranjeno u ruskom raketnom napadu na jedan prometni tržni centar u gradu Kremenčuk, u centralnom delu Ukrajine, saopštili su ukrajinski zvaničnici, a prenosi agencija Rojters.\nObjekat su pogodile dve rakete, a napad je izazvao ogroman požar, naveli su zvaničnici. Vatrogasci i vojnici tragaju za preživelima.\n"Ne znamo koliko bi ljudi moglo da bude ispod ruševina", rekao je šef regionalne spasilačke službe.\nUkrajinski predsednik Volodimir Zelenski je na Telegramu rekao da je u trenutku napada, u tržnom centru bilo više od 1.000 ljudi.\n"Beskorisno se nadati dostojanstvu i humanosti od Rusije", naveo je Zelenski.\nDmitro Lunjin, regionalni guverner, rekao je da je malo verovatno da ima mnogo preživelih u ruševinama "zbog velikog požara i puno dima". Rekao je da će spasilačke ekipe nastaviti da pretražuju ruševine i da će verovatno biti pronađeno više tela.\nPožar u tržnom centru u Kremenčuku (Foto: Governor of Poltava region Dmitry Lunin/Handout via REUTERS)\nDodao je da u blizini nije bilo vojnih ciljeva i dodao: "To je teroristički čin protiv civila".\nU toku su spasilačke operacije, a devetoro povređenih je u teškom stanju", rekao je zamenik šefa predsedničkog kabineta Kirilo Timošenko.\nU Kremenčuku, industrijskom gradu sa 217.000 stanovnika pre ruske invazije, na reci Dnjepar u regionu Poltava, nalazi se najveća ukrajinska naftna rafinerija.\nLideri G7 osudili su "gnusan" napad na tržni centar i poručili da će ruski predsednik i počinioci napada odgovarati. Američki državni sekretar Entoni Blinken takođe je oštro osudio napad.\n"Svet je užasnut današnjim ruskim raketnim napadom, u kojem je pogođen prometni ukrajinski tržni centar - što je najnovije u nizu zverstava. Nastavićemo da podržavamo naše ukrajinske partnere i da pozivamo na odgovornost Rusiju, uključujući i one koji su odgovorni za zverstva", napisao je Blinken na Tviteru.\nNapad su oštro osudile i Ujedinjene nacije. Zamenik ruskog ambasadora pri UN-u, Dmitrij Poljanski napisao je na Tviteru, bez iznošenja dokaza, da je napad "ukrajinska provokacija".\n"Tačno ono što je potrebno režimu u Kijevu da zadrži pažnju na Ukrajini pre NATO samita", ustvrdio je Poljanski.\nU međuvremenu, u ruskom granatiranju Harkova, na severoistoku Ukrajine, poginulo je pet osoba a 22 su ranjene, među kojima petoro dece, rekao je regionalni guverner Oleh Sinehubov.\n"Sve su to civili Harkova, koji su šetali ulicama, bili na igralištima", rekao je Sinehubov na Telegramu.\nUkrajinski predsednik prethodno je apelovao na zapadne lidere da dostave još oružja njegovoj zemlji, dok ruske snage napreduju ka Lisičansku, poslednjem velikom gradu koji ukrajinska vojska i dalje drži u Lugansku, na istoku zemlje.\nGuverner Luganska Serhij Gajdaj rekao je da je u ruskom raketnom napadu na Lisičansk poginulo najmanje osam osoba, a da je 21 povređena.\nPrethodno je naglasio da je Lisičansk pretrpeo "katastrofalnu štetu" od ruskog granatiranja, koje je intenzivirano nakon što je Ukrajina izgubila Severodonjeck. Apelovao je na civile da se hitno evakuišu iz Lisičanska.\nUkrajinski predsednik obratio se liderima Grupe 7, koji zasedaju u Bavarskim Alpima, i tražio još oružja - uključujući i moderne sisteme PVO.\n"Partneri treba da reaguju brže, ako su zaista partneri, a ne posmatrači. Odlaganje isporuke oružja našoj zemlji je zapravo poziv Rusiji da nastavi sa udarima", rekao je predsednik Ukrajine.\nUkrajinske snage se povlače iz Severodonjecka\nPrema navodima neimenovanog evropskog zvaničnika, Zelenski je od lidera G7 tražio i dodatne sankcije Rusiji.\nLideri zemalja G7 - Kanade, Francuske, Nemačke, Italije, Japana, Ujedinjenog Kraljevstva i Sjedinjenih Država - pokušavaju da održe jedinstvo protiv Rusije, čak i sa sve većim posledicama rata po svetsku ekonomiju.\nPredsednik SAD Džo Bajden preneo je partnerima da "treba da se drže zajedno protiv Rusije".\nNa početku samita, četiri države su objavile da će prestati sa uvozom ruskog zlata, kako bi pojačale sankcije Moskvi. Ali, nije poznato da li su sve članice G7 sa tim saglasne.\nIako su sankcije isekle Rusiju iz globalnog finansijskog sistema, ruski predsednik Vladimir Putin ne deluje kao da će promeniti kurs i prestati sa napadima.\nNovi napadi na Harkov i Kijev\nRusija je u nedelju pokrenula nove raketne napade na dva najveća ukrajinska grada glavni grad Kijev i Harkov, čak i u trenutku kad su lideri Grupe sedam zemalja iz vodećih svetskih demokratija vodili razgovore u Bavarskim Alpima kako bi utvrdili nove načine za izolaciju Moskve.\nGradonačelnik Kijeva Vitalij Kličko rekao je da su pogođene najmanje dve stambene zgrade u gradu, pri čemu je najmanje jedna osoba poginula, a četiri su povređene.\nRusija je pojačala upotrebu krstarećih raketa, pogađajući ciljeve širom severozapadne Ukrajine. Sirene za vazdušni napad oglasile su se u nekoliko gradova.\nVatrogasci vodom gase stan unišen u raketnom udaru, tokom ruske invazije na Ukrajinu, u Kijevu, 26. juna 2022.\nRusija je napredovala u istočnoj Ukrajini iako ranije u ratu nije uspela da sruši vladu Zelenskog ili zauzme Kijev.\nNovi napad na Kijev usledio je dan nakon povlačenja ukrajinskih trupa iz istočnog grada Severodonjecka, što je velika pobeda Rusije posle nedelja žestokih borbi, sa bitkama kje su u toku i koje su rezultirale međunarodnim poskupljenjem hrane i goriva.\nVisoki zvaničnik američke odbrane u petak je pohvalio odluku Ukrajine da se povuče iz Severodonjecka, opisujući taj potez kao "profesionalan" i "taktički".\n"Ono što rade je da se dovode u poziciju u kojoj mogu bolje da se brane", rekao je zvaničnik novinarima pod uslovom anonimnosti kako bi razgovarali o obaveštajnim i drugim osetljivim informacijama.\nI dok je zvaničnik rekao da su ruske snage uspele da se domognu oko Severodonjecka, dobici su ih značajno koštali.\n"Rusi su pretrpeli velike gubitke, a takođe su pretrpeli gubitke u teškoj opremi", rekao je zvaničnik. "Ruske snage pokazuju znake istrošenosti i oslabljenog morala i to utiče na njihovu sposobnost da brzo napreduju".\nKolona kamiona formirala se na granici Litvanije sa ruskom enklavom Kalinjingrad\nMOSKVA - Ministarstvo spoljnih poslova Rusije okrivilo je SAD zbog toga što je Litvanija zabraila trasport pojedine robe iz Rusije do ruske enklave Kalinjingrada na Baltičkom moru.\n"Takozvani kolektivni Zapad, sa eksplicitnim instrukcijama iz Bele kuće, uveo je zabranu transporta robe do Kalinjingrada", saopšteno je iz ministarstva.\nDodaje se da je taj potez deo matrice "sve većih neprijateljskih akcija Amerike prema Rusiji".\nLitvanija, članica EU, od subote blokira transport robe iz Rusije ka Kalinjingradu, koje su pod evropskim sankcijama.\nLitvanija pravda zabranu transporta robe u Kalinjingrad, Moskva preti "posledicama"\nMoskva je to ocenila kao "blokadu" i obećala da će odgovoriti. Litvanija je saopštila da se priprema da je Rusija odseče od glavne regionalne električne mreže.\nRuski zvaničnici procenili su da bi litvanska zabrana mogla da onemogući transport od 30 do 50 odsto dobara ka Kalinjingradu, ali i da se transport može preusmeriti na brodove na Baltiku.\nLitvanska premijerka Ingrida Simontje izjavila je da ruske tvrdnje nisu tačne, te da je samo 1 odsto robe odsečen od Kalinjingrada, a da transport putnika ostaje neometan.\nUkrajinski vojnik u industrijskoj zoni Severodonjecka\nKIJEV - Ukrajina je saopštila u petak da se njene snage povlače iz grada Severodonjecka, koji je u proteklom periodu bio poprište velikih borbi. Mnogi ovaj potez vide kao korak unazad u borbi protiv ruskih snaga koje žele da preuzmu grad.\nGuverner provincije Serhij Gajdaj kazao je da je vojska primila naredbu da pređe na drugu poziciju, ali nije rekao gde.\n"Ostanak na poziciji koja je mesecim razarana, samo da bi tu ostali, nema mnogo smisla", kazao je Gajdaj za ukrajinsku televiziju.\nGajdaj je govorio povodom četiri meseca od početka ruske agresije na Ukrajinu, u kojoj su do sada poginule hiljade vojnika i civila, izbeglo više od 7 miliona ljudi, gradovi su razoreni, a globalno su nastale krize sa energentima i hranom.\nNeke od najžešćih borbi vodile su se u Severodonjecku, koji je ključ za kontrolu provincije Lugansk. Lugansk i Donjeck zajedno čine Donbas, koji je industrijsko jezgro Ukrajine.\nPad Severodonjecka bi ostavio jedino Lisičansk, grad sa druge strane reke, pod kontrolom Ukrajine.\nOtakako nisu uspeli da osvoje Kijev, Rusi su se koncentrisali na istočni deo Ukrajine. Analitičari kažu da sa ruske strane ima puno stradalih, da imaju problema sa moralom, vođstvom i zalihama. Ipak, imaju prednost nad ukrajinskom vojskom i polako osvajaju istok i jug zemlje.


POGINUO RADNIK U BOLJEVCU!!!\nČetvrtog aprila, oko 15:40 časova, u garaži-radionici u vlasništvu preduzetnika Miodraga Stojadinovića, u tzv. Podnom skladištu kod silosa u Boljevcu, smrtno je stradao radnik G. B. (41) iz ovog mesta.\nDo smrtne povrede je došlo kada je, prilikom izbijanja šticle sa kamionske prikolice na kojoj su se prevozili drveni trupci, G. B. čekićem od 10 kilograma udario u horizontalni deo rama prikolice, pri čemu se vertikalni deo zarotirao i udario ga u glavu.\nNastradali radnik bio je angažovan „na crno“ kod poslodavca Autotransportna radnja „Stojadinović“ iz Boljevca, bez zaključenog ugovora o radu ili drugog odgovarajućeg ugovora u skladu sa Zakonom o radu i bez prijave na obavezno socijalno osiguranje.\nOdmah po saznanju za nesreću, inspektori rada u Zaječaru izašli su na lice mesta i izvršili nadzor.\nU daljem postupku, na osnovu utvrđenih činjenica, inspekcija će preduzeti sve zakonom propisane mere, navodi se u saopštenju Inspektorata za rad o smrtnoj povredi na radu u Boljevcu.\nboljevac poginuo radnik\nHronika • Srbija\nAvion Vojske Srbije srušio se kod Loznice\nDvojica Zaječaraca uhapšena, kod njih pronađeno čak 25...\nPU Bor: Uhapšen zbog uzgajanja indijske konoplje\nBor: Krivične prijave protiv dve osobe zbog...\nKnjaževac: Uhapšen, jer je udario...\nMajdanpek: Uhapšen zbog 5,6 kilograma marihuane


Veče za agente Air France-a - Aviatica\nVeče za agente Air France-a\nAir France organizovao tradicionalno druženje sa kolegema u Beogradu uz novi božole\nDatum / Date: 21.11.2018.\nU godini kada slavi 85 godina postojanja, Air France je u Beogradu organizovao svoje tradicionalno agentsko veče kojim proslavlja uspešnu saradnju između aviokompanije i njenih partnera, turističkih agencija i agenata za prodaju avio karata.\nI ove godine je agentsko veče organizovano u sklopu velikog kulturnog događaja poznatog pod imenom Francuska nedelja. Cilj Francuske nedelje je promocija istorijskih, kulturnih i poslovnih veza između Francuske i Srbije, a period njenog održavanja vezuje se za široko popularan običaj u Francuskoj – doček mladog francuskog vina Novi Božole.\nJelena Banac, predstavnica aviokompanije Air France u Srbiji, dočekala je brojne zvanice uz zahvalnost za dobru saradnju. Ova kompanija, koja ne leti svojim avionima ka Beogradu je veoma važna za naše tržište na kome je prisutna kroz partnersku saradnju sa aviokompanijom Air Serbia. Putnicima iz Srbije nudi veze sa celim svetom preko svog matičnog aerodroma Charles de Gaulle u Parizu.\nAir FranceBeogradFrancuska nedeljanovi božoleturističke agencije\nLufthansa ponovo produžava rok za zamenu neiskorišćenih aviokarata\nEmirates podiže cene aviokarata\nLOT neće naplaćivati promene rezervacija sve do kraja maja


Deset novih modela Lade do 2026. - Ugovor vijredan skoro milijardu evra -\nDeset novih modela Lade do 2026. – Ugovor vijredan skoro milijardu evra\nDeset novih modela Lade biće predstavljeno do 2026. godine, dok će sedam biti redizajnirano. Ugovor ruskog proizvođača i alijanse Renault-Nissan-Mitsubishi, kojim je predviđen razvoj novih Ladinih, ali i modela japansko-francuske korporacije u Rusiji, “težak” je gotovo milijardu evra.\nRuski Avtovaz namjerava da do 2022. godine predstavi pet novih modela, dok će dva redizajnirati, prenose ruski mediji.\nU periodu od 2023. do 2026. planirano je još pet novih modela i restajling takođe pet modela.\nKako je rekao Aleksej Lihačev, jedan od direktora u Avtovazu, plan je da se uvede moderniji dizajn spoljašnjosti i unutrašnjosti, da se poboljša komfor, uvedu automatski menjači i pogon na prirodni gas.\nZajedno sa partnerima Lada dugoročno planira i modernizaciju motora, uvođenje pogona na sva četiri točka kod više modela, ali i tehnologiju automatskog upravljanja.\nMeđu novim modelima koje će Lada izbaciti na tržište, trebalo bi da budu dva kompaktna krosovera, nova porodica automobila u B segmentu, u kom je sada Lada granta, kao i novi model u nižoj srednjoj klasi (golf klasa), u kojoj sada Lada ima vestu.\nAvtovaz je sa alijansom Renault-Nissan-Mitsubishi potpisao ugovor koji predviđa da se u narednih 10 godina u razvoj automobila lade i francusko-japanske alijanse u Rusiji uloži 70 milijardi rubalja, odnosno oko 900 mil EUR


Lokacijski uslovi umesto dozvole | TV KANAL 9 NOVI SAD\nNaslovna EMISIJE Lokacijski uslovi umesto dozvole\nLokacijski uslovi umesto dozvole\nVIDEO K9: Većinom glasova danas su članovi Saveta za budžet i finansije odobrili predlog odluke prema kojoj će dug za neizmireni porez preduzeća ,,Simpo'' iz Vranja prema Gradu Novom Sadu biti prenet u vlasnički kapital grada, a izglasana je i promena naziva za izdavanje lokacijske dozvole u takozvane lokacijske uslove. Konačnu reč o ovom odlukama daće odbornici gradskog parlamenta koji će zasedati u petak.\nSavet za budžet i finansije Skupštine grada prihvatio je predlog odluke o konverziji duga dva preduzeća prema Novom Sadu, među kojima je i ,,Simpo” AD Vranje.\nGradska poreska uprava utvrdila je dugovanja privrednog društva “Simpo“ a.d. Vranje, po osnovu neizmirenih lokalnih javnih prihoda na dan 31.decembra prošle godine, sa obračunatom kamatom do 19. aprila ove godine, u iznosu od skoro 29 i po miliona dinara, dok su potraživanja javnih komunalnih preduzeća za isti period u iznosu od skoro 7 miliona.\n“Gde će Grad Novi Sad zajedno sa još nizom lokalnih samouprava, gde posluje ,,Simpo” Vranje, taj dug preneti, konvertovati u vlasničkom kapitalu tog preduzeća, isto tako se to odnosi na slobodnu carinsku zonu iz skladišta to preduzeće dug koji ima prema Gradu Novom Sadu, Novi sad će konvertovati to utrajni ulog, odnosno povećaće procenat koji već ima u osnivačkom kapitalu tog preduzeća”, pojasnio je Petar Ćirović ispred Saveta za budžet i finansije.\nPotraživanje Gradske poreske uprave, prema Javnom skladištu Slobodna carinska zona Novi Sad ad Novi Sad 31. avgusta je, po osnovu izvornih javnih prihoda-poreza na imovinu, iznosilo više od 125.500.000 dinara, od kojih je glavnica preko 88.200.000. Članovi ovog saveta usvojili su i predlog odredbe koja se onosi na lokalnu administrativnu taksu vezanu za izdavanje lokacijske dozvole.\n“Ona se više ne zove gradska administrativna taksa za lokacijsku dozvolu nego za lokacijske uslove. novčani iznos te takse ostaje isti, što se najviše tiče ljudi koji investiraju, odnosno grade, tako da se samo terminološki menja, ali novčani iznos je isti”, naveo je Ćirović.\nOdlukom o administrativnim taksama izvršeno je usaglašavanje sa Zakonom o planiranju i izgradnji, s obzirom da Zakon više ne propisuje izdavanje lokacijskih dozvola, tako da će se sada umesto za lokacijsku dozvolu, naplaćivati za lokacijske uslove.\nPrema rečima Ćirovića, iznosi administrativne takse koji se plaćaju iz oblasti urbanizma i građevinarstva nisu menjani.\nPrethodni tekstUskoro “Svetska serija 2018” u Kini\nSledeći tekstPočela 22. Međunarodna eko – konferencija


Mutinim stopama i bek Partizana - Sportske.net\nMutinim stopama i bek Partizana\nStopama Miroslava Nikolića uskoro bi mogao da krene i jedan od košarkaša beogradskog Partizana.\nDule dobio na sudu - Partizanu 7 dana da plati dug!Štedljiva Evroliga - Juče sudio Partizanu, sutra će ZvezdiMiler: "Od sada ću stalno da zakucavam"Čanak: "Ponavljali smo greške, okrećemo se mnogo bitnijem meču"Reakcije ''Grobara'' - U čemu se Čankov Partizan razlikuje od Nikolićevog?\nCrno-beli su se početkom prošle nedelje rastali sa Miroslavom Nikolićem koji je posle samo sedam dana ponovo seo na klupu Dinamika.\nStopama iskusnog stručnjaka uskoro bi mogao da krene i jedan od košarkaša Partizana pošto je danas sa njim dogovoren sporazumni raskid ugovora.\nKragujevčanin Andreja Stevanović koji igra na poziciji beka dogovorio je danas sa crno-belima sporazumni raskid ugovora i najverovatnije će se vratiti u Dinamik.\nMladi bek je minule jeseni prešao u Partizan iz kluba sa Dorćola ali je zbog čestih problema sa povredama preskočio veliki broj utakmica.\nU dosadašnjem toku sezone, Stevanović je u ABA ligi igrao na osam mečeva, gde je za manje od 10 minuta po utakmici beležio 3,4 poena. U Evrokupu, Stevanović je nastupio na 7 mečeva u kojim je beležio 2,9 poena za skoro 12 i po minuta provedenih na parketu.


EBRD linija za konkurentnost | Banca Intesa\nNaslovna Privreda Kreditni poslovi EBRD kreditna linija za konkurentnost malih i srednjih preduzeća\nU cilju uspešne realizacije pojedinačnih projekata, EBRD je obezbedio svim potencijalnim korisnicima ove kreditne linije besplatnu konsultantsku pomoć od strane eksperata iz ove oblasti.\nKorisnici mogu biti mala i srednja preduzeća po EU kriterijumima:\nPrihodi manji od 50 miliona EUR\nUkupna aktiva manja od 43 miliona EUR\nDa su većinski u privatnom vlasništvu\nBroj zaposlenih je obavezujući uslov. U pogledu finansijskih kriterijuma, dovoljno je ispunjenje samo jednog od dva gore navedena kriterijuma.\nKrajnji korisnici, nakon uspešne realizacije investicionog projekta, imaju pravo na bespovratna sredstva u visini 15% kredita.\nBespovratna sredstva su obezbeđena iz Regionalnog programa za Podršku konkurentnosti malih i srednjih preduzeća finansiranog IPA fondovima.\nPDV ne može biti finansiran\nRok kredita: 4 do 5 godina\nGrejs period: do 2 godine\nProjekti koji će biti finansirani kreditima iz ove kreditne linije su:\nInvesticije u industrijske objekte, opremu,\nInvesticije u softver, poboljšanje upravljačkih sistema preduzeća i opšta nadogradnja i modernizacija, a sve pod uslovom i sa ciljem povećane usklađenosti sa jednom ili više Direktiva Evropske Unije na polju zaštite okoline, bezbednosti radnika i bezbednosti i kvaliteta proizvoda.\nMogu se finansirati isključivo novi projekti, odnosno projekti čija je realizacija započela nisu prihvatljivi.\nOcena prihvatljivosti projekta će biti obavljena od strane Projektnog Konsultanta / tehničke pomoći obezbeđenog od strane EBRD.\nVerifikacioni konsultant, po završetku projekta, proverava da li su ciljevi EBRD kreditne linije za konkurentnost ispunjeni, odnosno da li je projekat završen u skladu sa relevantnim Investicionim Planom o čemu i izdaje odgovarajuću potvrdu što će biti signal da se klijentu mogu isplatiti odgovarajuća podsticajna sredstva


07/07/2020 - Dnevnik Juga\nHome / 2020 / јул / 07\nDnevnik Juga 07/07/2020\tDRUŠTVO, Leskovac 0\nU skladu sa potrebama i zahtevima građana lokalna samouprava grada Leskovca uložila je sredstva u izgradnju dva tipska objekta javnih toaleta u centru grada. Vrednost izvedenih radova je 4,6 miliona dinara.Toaleti se nalaze na prometnim pešačkim zonama na raskrsnici Bulevara oslobođenja i Ulice Južnomoravskih brigada i pored novoizgrađene sportske hale …\nDnevnik Juga 07/07/2020\tDRUŠTVO, Medvedja, Surdulica 0\nU okviru programa Swiss PRO u narednih godinu dana biće realizovan 21 projekat u cilju uspostavljanja efikasnog i održivog sistema socijalne zaštite na lokalnom nivou. Uz podršku Vlade Švajcarske vrednu 240.000 evra i doprinos lokalnih samouprava u iznosu od oko 73.000 evra biće povećani dostupnost i kvalitet usluga socijalne zaštite …\nIna Dendić 07/07/2020\tLeskovac, SPORT 0\nSledeće sezone ekipe koje se nadmeću u ARKUS rukometnoj ligi, biće podeljene u dve grupe od po 8 timova. Plasman u doigravanje će ostvariti prve četiri ekipe iz obe grupe, odlučeno je na sednici Upravnog odbora ARKUS lige. Upravni odbor lige odlučio je o sistemima takmičenja za naredne tri sezone, …\nSrdjan Stamenkovic 07/07/2020\tDRUŠTVO, Korona Virus, Leskovac, Niš, Vranje 0\nU poslednja 24 časa u Srbiji je od posledica oboljevanja Korona virusom preminulo 13 osoba. Ovo je crni dan za Srbiju, a ovo je najveći broj preminulih u jednom danu od početka epidemije Covid 19. U poslednja 24 časa testirano je 8.287 osoba, a potvrđeno 299 novih slučajeva Korona virusa. …\nDnevnik Juga 07/07/2020\tDRUŠTVO, Medvedja 0\nTakmičenje je zakazano za početak septembra, kada će se u Vranju, gradu domaćina održati ovogodišnje takmičenje Srbija u ritmu Evrope. Medveđa će ove godine predstavljati Bugarsku na manifestaciji sa pesmom „If love was a crime“, koju će izvoditi Katarina Petrović, a koreografijom ispratiti Tijana Matić, Maja Denić, Stefan Petrović i …\nObaveštavaju se korisnici distributivnog sistema da neće biti električne energije u sredu, 08.07.2020. godine u vremenu od 8.30 h pa do završetka radova, a najkasnije do 13.30 h u delu Kozaračke, od br.35 do br.53 u Leskovcu.\nSaopstenje 07/07/2020\tLeskovac 0\nPripadnici Ministarstva unutrašnjih poslova u Leskovcu, po nalogu zamenika osnovnog javnog tužioca, uhapsili su M.N. (38) iz Leskovca, zbog postojanja osnova sumnje da je izvršio krivično delo razbojništvo. Sumnja se da je on, 4. jula u popodnevnim časovima, ušao u trgovinsku radnju i uz pretnju pištoljem od radnice uzeo oko …\nSvim građanima koji koriste portal eUprava, dostupni su podaci iz 20 elektronskih evidencija i registara, poput: matičnih knjiga rođenih i venčanih, podataka o ličnoj karti, pasošu, prebivalištu, državljanstvu, boravištu, privremenom boravištu u inostranstvu, biračkom mestu, vozačkoj dozvoli, registraciji vozila, oružju u legalnom posedu, podataka iz Centralnog registra obaveznog socijalnog osiguranja, …\nDnevnik Juga 07/07/2020\tDRUŠTVO, Korona Virus, Niš 0\nRukovodilac Dečje klinike KBC „Dr Dragiša Mišović“ Olivera Ostojić izjavila je danas da su deca koja su smeštena u toj bolnici dobro a da je jedno dete na kiseoničkoj terapiji. U ovoj bolnici su uglavnom pacijenti iz Beograda, ali ima ih i iz Arilja, Užica, Smedereva, kao i tri bebe …\nDnevnik Juga 07/07/2020\tHRONIKA, Vranje 0\nNa području Policijske uprave u Vranju, 06. jula ove godine, registrovana je jedna saobraćajna nezgoda u kojoj je jedna osoba zadobila teške, a jedna lake telesne povrede – navodi se u saopštenju PU Vranje.


VUKANOVIĆ: Selektivni zemljotres i genijalna ministarka Trivić - Leutar.net\nVUKANOVIĆ: Selektivni zemljotres i genijalna ministarka Trivić\n11. februara 2021. LEUTAR Hercegovina, Republika Srpska, Vijesti 0\nDanas oko 13 časova istočnu Hercegovinu i zapadnu Crnu Goru potresao je zemljotres jačine 3,5 stepeni Rihterove skale, čiji je epicentar bio kod Velimlja, pograničnog sela u Crnoj Gori koji je 13 kilometara udaljen od Bileće. Srećom nije bilo povrijeđenih i veće materijane štete, ali je ministarka prosvjete i kulture Natalija Trivić donijela Odluku da se sutra obustavi nastava u Bileći i Ljubinju?\nNije jasno na osnovu čega je uvažena ministarka i njen stručni Kabinet donio ovakvu čudnu odluku, ali je iz nje jasno da drugarica Natalija i ministri ne dolaze često i ne poznaju Hercegovinu. Bilo bi dobro da ministarka pojasni zbog čega je pored Bileće obustavljena nastava u školama u Ljubinju, a ne u Trebinju, Berkovićima i Gacku, koji su mnogo bliži epicentru!\nDa li je moguće da Ministarstvo prosvjete i kulture Republike Srpske i uvažena ministarka prave ovakvelj greške, sramote Vladu i sve nas!?\nNe mora ministarka da poznaje dobro geografiju, vjerovatno se u Ugostiteljskoj školi ne pridaje veliki značaj ovom predmetu, ali je neko od njenih saradnika u Kabinetu i Ministarstve i kulture, koje je nedavno novčano nagradila, morao da shvati koliko je suluda i sramna Odluka o selektivnoj obustavi nastave u dvije, a ne ostalim hercegovačkim opštinama, i shvate da je Ljubinje najudanjenije od epicentra. Takođe i nedavna odluka o višednevnom prekidu i obustavi nastave u cijeloj Republici Srpskoj, zbog zemljotresa na Baniji, je sududa i nelogična jer Hercegovina, Romanija i Podrinje su suviše daleko udaljeni od epicentra da bi se obustavljala nastava bez potrebe.\nI današnja odluka samo je još jedna potvrda neozbiljnosti Vlade i ključnih institucija, slika posljedica negativne selekcije i pogubne kadrovske politike koja uništava društvo do posljednjeg atoma. Previše je skandala koja potresaju ovo važno Ministarstvo koje se primarno bavi vaspitanjem i obrazovanjem djece, i Natalija Trivić bi morala podnijeti ostavku jer je od početka svima, osim njenim mentorima, jasno da nije kvalifikovana i sposobna da rukovodi važnim resorom.\nNebojša Vukanović /nebojsavukanovic info/


Vesti, 08.07.2020, 09:41 AM\nAmerička ofanziva na kineske tehnološke divove se nastavlja, a sledeća meta mogla bi biti popularna aplikacija TikTok.\nPrema rečima drzavnog sekretara Majka Pompea, vlasti Sjedinjenih Drzava trenutno razmatraju moguce sankcije i protiv niza aplikacija, a TikTok bi mogao da bude prva među njima koja će biti zabranjena u SAD.\nTikTok je postao internet fenomen, brzo zauzevši prvo mesto među preuzetim aplikacijama na iPhone i Android uređajima.\nByteDance u čijem je vlasništvu TikTok, na optužbe da špijunira za kinesku vladu, uvek je odgovarala da se podaci njenih američkih korisnika čuvaju u Sjedinjenim Državama.\nAli Pompeo objašnjava da se oni koji preuzmu TikTok slažu sa tim da njihovi privatni podaci „padnu u ruke Komunističke partije Kine“.\nU intervjuu za Fox News Pompeo je rekao da je moguća zabrana više kineskih aplikacija trenutno na stolu.\n„To shvatamo vrlo ozbiljno”, rekao je on podsećajući na stav američke administracije o Huawei tehnologiji, kao i na to da su američke vlasti kinesku kompaniju ZTE proglasile opasnošću po američku nacionalnu bezbednost.\nOdluka o tome tek treba da bude doneta, a vlada Sjedinjenih Država nije davala izjave o tome kada bi tačno mogla da objavi nove sankcije protiv kineskih kompanija. ByteDance nije komentarisao ove tvrdnje, tako da je za sada sve u domenu pretnji i niko ne zna tačno kako će se ovo završiti.